(น้อยคนนักที่มีจินตนาการ ต่อความเป็นจริง)
โยฮัน ว็อล์ฟกัง ฟ็อน เกอเทอ (ปี 1749-1832)
(NETFLIX ขอเสนอ)
(ซีแอตเทิล ปี 1969)
(ต่อต้านการเกณฑ์ทหาร)
เธอพาฉันมาบาร์วิทยาลัยทำไมกัน
ที่นี่ ฉันรู้สึกล่องหน
เพราะถึงเวลาที่เธอควรลืม ไอ้ขี้แพ้ที่เธอเคยคบแล้วน่ะสิ
ไม่มีผู้ชายคนไหนอยากคบ
กับคุณแม่เลี้ยงเดี่ยว ที่ทำงานเป็นเลขาฯ หรอกนะ
คืนนี้ เธอไม่ใช่คุณแม่เลี้ยงเดี่ยวนะ
เธอโสด
เธอไม่ใช่เลขาฯ
เธอมีเลขาฯ
และ...
เธอจะล่องหนได้ยังไง
ในเมื่อพ่อหนุ่มคนนั้น จ้องเธอตาไม่กระพริบตลอดทั้งคืน
แหวนสวยนะ
ฉันไม่ได้มาชวนคุย เท็ด
นี่เหรียญควอเตอร์สุดท้ายของผม
ใช้ให้คุ้มซะหน่อย
ผมไม่เคยเจอคุณที่นี่มาก่อน
เพิ่งออกมาเที่ยวครั้งแรก หลังย้ายมาซีแอตเทิลค่ะ
คุณยังจำคืนที่เราพบกันได้ไหม
ได้สิ
ผมตกหลุมรักคุณ ตั้งแต่วินาทีแรกที่เห็นคุณ
คุณจะว่าไงถ้าเราไปจากที่นี่กัน
ฉันยังไม่รู้ชื่อคุณด้วยซ้ำ
ขอบคุณอีกครั้งนะคะ ที่ขับมาส่งบ้าน
แน่นอนครับ สนุกสุดๆ ไปเลย
นี่คือ...
ที่อยู่ฉัน
โอเค
ผมว่าผมไปก่อนดีกว่า
โทษที ดึกแล้ว
พรุ่งนี้ฉันมีเรียนเช้า
เท็ด นี่ราเชล พี่เลี้ยง...
พี่เลี้ยงเด็กของฉัน
คุณค่อยจ่ายฉันทีหลังก็ได้ค่ะ
บาย
ฉันเข้าใจถ้าคุณอยากกลับ
ทำไมผมต้องอยากกลับด้วย
เข้ามาก่อนค่ะ
แน่ใจนะว่าจะไม่ชิ่งหนี
ฉันเหนื่อยจัง
คุณอยากพักไหม
มาเถอะ นอนพักกัน
นี่!
หวัดดี!
กาแฟไหม
โอเคค่ะ
นี่ครับผม
อรุณสวัสดิ์จ้ะ
คุณนอนหลับแล้วดูสวยจัง
ผมแค่... ไม่อยากปลุกคุณน่ะ
นี่!
อยากบอกแม่ไหมว่าอาหารเช้าเป็นไง
ผมกำลังทำไข่เจียว ผมเจอเบค่อน...
คุณชอบแพนเค้กไหมครับ
จากเดือนมกราคมถึงกรกฎาคม ปี 1974
ย่านคิงเคาน์ตีถูกครอบงำ ด้วยคลื่นความหวาดผวา
หญิงสาวมากมายถูกทำร้ายและฆาตกรรม
จนกลายเป็นเรื่องปกติที่น่าหวั่นวิตก
จอร์จแอน ฮอว์กินส์ถูกพบครั้งสุดท้าย เมื่อเย็นวันจันทร์ ไม่นานหลังเที่ยงคืน
เธอมาที่บ้านสโมสรบีตา
และกลับบ้านซึ่งอยู่ห่างไปแค่ครึ่งช่วงตึก ตามตรอกนี้
ตำรวจคิงเคาน์ตีเริ่มการสืบสวนสอบสวน
หลังจากแจนิซ ออตต์ และเดนิส แนสลันด์
หายตัวไปจากสวนของรัฐ ทะเลสาบแซมมามิช
มีคนอย่างน้อยเจ็ดคน ที่ชายหาดอันคราคร่ำ
พบเห็นชายพูดจานุ่มหู แขนข้างหนึ่งเข้าเฝือก
เขาขอให้ผู้หญิงหลายคน ช่วยเขายกเรือขึ้นรถฟ็อลคส์วาเกิน
ภาพร่างคร่าวๆ ถูกเปิดเผยต่อสื่อสำนักข่าว
การค้นหาอย่างเข้มข้นได้เริ่มขึ้น
เจ้าหน้าที่ตำรวจวุ่นรับสายโทรศัพท์
จากพลเมืองดีที่รายงานว่า ได้พบเห็นผู้ต้องสงสัย
กรมตำรวจคิงเคาน์ตี
สูดหายใจ ช่วยบรรยายรูปพรรณเขาได้ไหม
เขาขับรถรุ่นไหนครับ
(รัฐยูทาห์ ปี 1975)
หวัดดีครับคุณตำรวจ ผมว่าผมหลงทาง
นายขับฝ่าสองป้ายหยุด พ่อหนุ่ม
ผมรู้ คือผม...
ไม่รู้ว่าเป็นรถตำรวจ
ไฟหน้ามันแยงตา และพูดตรงๆ นะครับ
ผมกลัวนิดหน่อย
- มีใบขับขี่ไหม - ครับ แน่นอน
อยู่ไหนนะ... อ่อ! นี่ไง...
หนุ่มซีแอตเทิลมาทำอะไรใน แกรนเจอร์ ยูทาห์ ตอนเช้าตรู่แบบนี้
ไม่ ไม่ครับ ผมอยู่ที่ซอลต์เลก
ผมเป็นนักศึกษากฎหมาย
ที่มหาวิทยาลัยยูทาห์
แฟนผมอยู่ที่ซีแอตเทิล
ที่จริงผม...
จะขอเธอแต่งงาน ทันทีที่เรียนจบ
พยายามเก็บเงินซื้อแหวน
เพราะงั้นถ้าคุณพอจะเห็นใจ ปล่อยผมไป ไม่แจกใบสั่ง
ผมจะซาบซึ้งมากๆ เลยครับ
หวัดดี!
หวัดดี
อยู่นี่นะ
ไง
อะไรกันวะ... ตบทำไม
ขับฝ่าป้ายหยุดไปกี่ป้ายแล้ว
(หนุ่มซีแอตเทิลถูกจับในยูทาห์)
(ถุงขยะ)
นายเคยมาเมืองเมอร์เรย์ไหม
อะไรนะ
คุณไม่เชื่อข่าวขยะนี่หรอก ใช่ไหม
ลงทุกฉบับเลยนะ เท็ด!
หมายเลขหก ก้าวออกมา
ถ้าแกไม่เลิกแหกปาก ฉันจะฆ่าแกซะ
หมายเลขเจ็ด ก้าวออกมา
ถ้าแกไม่เลิกแหกปาก ฉันจะฆ่าแกซะ
เอาล่ะคุณครับ คุณพอจะจำผู้ต้องสงสัยสักคนได้ไหมครับ
หมายเลขเจ็ด
โปรดยืนขึ้น
คุณถูกตั้งข้อหาลักพาตัว
และพยายามใช้กำลังประทุษร้าย
ฉันขอลดเงินประกันตัวนาย
พรุ่งนี้นายอยู่ในซีแอตเทิลกับลิซแล้ว
ผมไม่ได้บอกคุณ เพราะไม่อยากให้คุณกังวล
มานี่มา
ผมรู้ว่าอยู่ห่างกันมันยาก
แต่เราเหลืออีกแค่สี่เทอม ที่คั้นกลางระหว่างเรา...
กับบ้านในซาวนด์ กับสุนัขและรถ
เหมือนกับที่เราฝันมาตลอด
- เท็ด! - ลิงน้อย เป็นยังไงบ้าง
ดีใจจังที่เจอเธอ!
ให้ตายสิ! กระสอบมันฝรั่งนี่ หนักขึ้นทุกวันๆ!
ฉันชักเวียนหัวแล้ว
มานี่มา! ขอกอดหน่อยสิ
ดีใจที่เจอนะ คิดถึงเธอจัง
(ร้านอาหารเป็ปเปอร์พอด)
เรากินไอศกรีมต่อได้ไหมคะ
ความคิดดีจังเลย!
ก็อยากกินนะ แต่ไม่ได้
โทษทีนะ
ฉันต้องเตรียมตัวโต้รุ่ง ที่ห้องสมุดกฎหมาย
โต้รุ่งเลยเหรอ
ใช่ ผมจะต้องเป็นคนที่เตรียมพร้อมที่สุด ในห้องพิจารณาคดี
ตอนคดีเริ่มไต่สวน
ทำไมหล่อนเลือกคุณออกมาจากแถว
ทนายผมเจอว่าตำรวจ เอารูปผมให้เธอดูก่อนหน้า
สองครั้ง
แน่ล่ะว่าผมหน้าคุ้น
แต่ยังไม่แย่ที่สุดหรอกนะ ลิซ
เรื่องที่เกิดในยูทาห์
ไม่ใช่โชคบังเอิญ
ตำรวจหมายหัวผมอยู่แล้ว
มีบางคนบอกชื่อผมกับตำรวจ
มีคนเอาชื่อคุณให้ตำรวจยูทาห์งั้นเหรอ
พอจะรู้ไหมว่าใครจะทำยังงั้น
ฟังนะ คุณเห็นรถข้างนอกไหม
ตามผมมาตั้งแต่กลับ
ถ้าผมไม่กำลังเป็นบ้า
ผมก็คงถูกจัดฉากแน่ๆ
เรียบร้อยค่ะ!
ปลาฉลามหางยาวค่ะ
หางมันจะยาวพอๆ กับทั้งตัวเลยค่ะ
หางยาวพอๆ กับทั้งตัว บ้าไปแล้ว!
ทำไมเธอฉลาดเป็นกรดยังงี้
ได้แม่มาค่ะ
งั้นเหรอเนี่ย
ทุกอย่างต้องเรียบร้อย
ขอโทษครับคุณ
ช่วยมากับผมได้ไหมครับ
มีอะไรเหรอครับ
แค่มากับผมครับ เอาเสื้อโค้ตมาด้วย
โอเค
รู้ใช่ไหมว่าตลกสิ้นดี
เรากำลังจะปิดอยู่แล้วนี่
ถือซะว่าดีต่อทุกคนแล้วกัน
อ๋อ งั้นเหรอ ปิดแล้วเหรอ
แกจะปิดอีก 45 นาทีโว้ย
นี่!
นี่ นี่!
แกใครวะ
เฮ้ย หยุด เฮ้ย
ฉันรู้ว่าแกตามฉันอยู่!
อะไรกันวะ ใครส่งแกมา
คุณทำอะไรของคุณ
อ่านหนังสือ เตรียมตัวขึ้นพิจารณาคดี
- เอาไฟฉายส่องใต้ผ้าห่มเนี่ยนะ - ใช่ ก็ไม่อยากปลุกคุณนี่นา
คุณโอเคใช่ไหม
ผมว่าเราแต่งงานกันเถอะ
(ซอลต์เลกเคาน์ตี 23 กุมภาพันธ์ ปี 1976)
ทำไมมาเป็นเรื่องตอนนี้
สองสาววิทยาลัยหายตัวไปเมื่อปีก่อน
รอบมหาวิทยาลัยวอชิงตัน
แถมยังมีอีกสองสาว
ที่หายตัวไปกลางวันแสกๆ จากสวนสาธารณะของรัฐที่คนพลุกพล่าน
ใกล้ซีแอตเทิล นายจำได้ไหม
- ทะเลสาบ... แซมมามิช - ใช่
พยานบอกว่ามีผู้ชาย ขอให้ผู้หญิงช่วย...
ช่วยเขาเอาเรือวางบนหลังคารถ แล้วตำรวจก็วาดภาพสเก็ตช์
ผมมีรถรุ่นเดียวกับผู้ต้องสงสัย รถเต่า...
เพื่อนๆ ผมล้อผมว่าหน้าเหมือน คนร้ายในภาพสเก็ตช์
แต่ให้ตายเหอะ เอาจริงเหรอเนี่ย
เห็นอยู่ว่ามีคนเอาจริง
เพราะชื่อนายอยู่ในรายชื่อ ผู้ต้องสงสัยในซีแอตเทิล
ตอนตำรวจยูทาห์ได้เบาะแส...
พวกเขาเลยจับจ้องนายเป็นพิเศษ
เพราะมีเหตุการณ์คล้ายกัน เกิดกับสาวๆ ละแวกนี้
ฉันเตะเขา และกรีดร้อง
เขาเอาปืนเล็กสีดำจ่อหัวฉัน แล้วพูดว่า
"ถ้าแกไม่หยุดแหกปาก
ฉันจะฆ่าแกทิ้งซะ
จะยิงกบาลให้สมองกระจุย"
แล้วฉันก็ตกจากรถเขา ฉันวิ่งให้ไวที่สุดเท่าที่จะไวได้
เท่าที่คุณพอนึกออก คารอล...
ชายคนนี้เข้าหาคุณ ปรากฏตัวในศาลวันนี้ไหม
ค่ะ
คุณชี้ได้ไหมว่าเขานั่งตรงไหน
ให้บันทึกระบุการชี้ตัวจำเลยด้วยครับ
หมดคำถามครับ ศาลที่เคารพ
สวัสดีครับ คุณดารอนช์
ตำรวจให้คุณดูภาพลูกความผม
ก่อนคุณจะชี้ตัวเขา ในวันชี้ตัวผู้ต้องสงสัย วันที่ 2 ตุลาฯ ใช่ไหม
ค่ะ
ที่จริงคุณหยิบรูปเขาจากกอง
แต่เมื่อถูกถามเฉพาะเจาะจง
ทำไมคุณเลือกภาพเขาล่ะครับ คุณบอกว่า
"หน้าตาเหมือนเขา แต่ฉันก็ไม่แน่ใจซะทีเดียว"
ถูกต้องไหมครับ
หลักฐานสนับสนุนห่างๆ เพียงอย่างเดียว ที่คุณให้คือรูปพรรณยานพาหนะ
รถฟ็อลคส์วาเกิน หนึ่งในรถยอดนิยมที่สุดในอเมริกา
ทว่ารถฟ็อลคส์วาเกินของเขา กลับไม่ตรงกับคำบรรยายคุณ
คุณจะแย้งยังไงครับ
พวกเขาบอกว่ามันน่าจะเป็น...
ขอโทษครับ ผมไม่ได้ยินคุณ
พวกเขาบอกว่ามันน่าจะเป็นรถคันนั้น
ใครบอก
ใครบอกคุณครับ คุณดารอนช์
พวกเราต่างเห็นใจในความเจ็บปวดของคุณ
สิ่งที่คุณเผชิญช่างน่าสยอง
แต่ข้อเท็จจริงคือ
คุณชี้ตัวลูกความผม เพราะผู้บังคับใช้กฎหมายบอกให้คุณทำ ใช่ไหม
หมดครับ หมดคำถามครับ ศาลที่เคารพ
ฉันรู้ว่าการพิจารณาคดีไปได้สวย
แต่คุณแน่ใจนะว่าอยากทำยังงี้ตอนนี้
เพียงเพราะเรายังไม่มีบ้าน
ไม่ได้หมายความว่า เราจะเลี้ยงสุนัขไม่ได้นี่
จริงไหม
คาโรล แอนใช่ไหม
- หวัดดี คนแปลกหน้า - พระเจ้าช่วย ไง ว้าว
คุณมาทำอะไรที่นี่
มาอยู่ยูทาห์แล้วเหรอ
เปล่า ฉันแค่แวะมาเยี่ยมเพื่อน ที่ทำงานที่นี่
- เยี่ยม - หวัดดี
ฉันลิซค่ะ
ใช่ คือว่า...
นี่แฟนผม เราเพิ่งหมั้นกัน ก็เลย...
คารอล แอนกับผมเคยทำงานด้วยกัน
ที่แผนกบริการฉุกเฉินในโอลิมเปีย หลายปีก่อน
อ๋อ ดีจังนะคะ
เท็ด ได้ยินว่า... ทุกอย่างจะต้องเรียบร้อย ใช่ไหม
เราเป็นกำลังใจให้นาย ร้อยเปอร์เซ็นต์
ไม่ว่าผู้หญิงที่ป้ายสีนายจะเป็นใคร
ฉันมั่นใจว่าเธอจำนายสลับกับ หนุ่มหล่อแปลกหน้าสักคน
ใช่ค่ะ
งั้นฉันขอพา หนุ่มหล่อแแปลกหน้าคนนี้...
แล้วก็ ยินดีที่รู้จักนะคะ คาโรล แอน
- ดีใจที่ได้เจอนะ - บาย
ผู้หญิงคนนี้ยังไงกัน
เราก็แค่เพื่อนเก่า
ไม่ได้เจอเธอมานานแล้ว
ดูเจ้านี่สิคะ
ดูท่าทางน่าจะเป็นรูมเมตที่ดีนะ
มานี่ค่ะ
สัญญาว่าคุณจะไม่ทิ้งผม ลิซ
เพราะผมไม่รู้จริงๆ ว่าจะทำยังไง ถ้าไม่มีคุณ
ฉันไม่วันทิ้งคุณค่ะ
ทีนี้ มาคุยเรื่องหมากัน
เขาน่ารักเนอะ
ดูเขาสิ
เราจะได้เลี้ยงสุนัขสักวัน อย่าห่วง
มันจะเป็นยังไงล่ะ
นายนี่เพี้ยนชะมัด
- คุณตกหลุมรักคนเพี้ยน - ถูกเผง ฉันตกหลุมรักคนเพี้ยน
คุณก็เลยเพี้ยนตาม
แค่มีส่วนพัวพัน
ไม่มีเพลงครึกครื้นกว่านี้ ฟังเลยเหรอคะ
ฉันไม่อยากฟังนี่แล้ว
- คุณไม่ชอบคลาสสิกเหรอ - โอเปร่า
จำเลยโปรดยืนขึ้น
ด้วยอำนาจของผม ในฐานะผู้พิพากษาและลูกขุน...
ผมเห็นว่าจำเลย
มีความผิดฐานลักพาตัว โดยปราศจากข้อสงสัย
จำเลยจะถูกส่งตัวไปคุมขัง ที่เรือนจำยูทาห์เพื่อรอคำตัดสินลงโทษ
- เลิกศาล - เท็ด!
ทุกอย่างจะเรียบร้อย
ทุกอย่างจะเรียบร้อย เข้าใจไหม
- ฉันขอโทษ - อย่าเพิ่งหมดหวังในตัวผมนะ
- ไม่ค่ะ - ผมจะแก้เรื่องนี้เอง
ฉันขอโทษ
(ทัณฑสถานรัฐยูทาห์ 1 มีนาคม ปี 1976)
มันน่ากลัวไหม
ไม่นะ ไม่น่ากลัว มันแค่...
เอาเป็นว่าผู้ชายที่ถูกพิพากษาความผิด อาชญกรรมต่อผู้หญิง
มักอยู่ในนี้ไม่นานหรอก
ฟังนะ ลิซ
ทุกอย่างจะต้องถูกพลิกคดี
โอเคไหม ผมยื่นอุทธรณ์ไปแล้ว
และผมก็เตรียมพร้อมทุกวันทุกคืน
เดี๋ยวผมก็ได้ออกจากที่นี่
ทุกอย่างจะเรียบร้อย
ฉันอยากไปเยี่ยมคุณ
ผมก็หวังให้คุณพูดยังงั้น
กองแพทย์มหาวิทยาลัยครับ
ถือสายสักครู่ครับ
ลิซ โทรศัพท์เธอที่สายสอง
กองแพทย์มหาวิทยาลัย นี่ลิซพูดค่ะ
หวัดดี ลิซ ผมนักสืบไมค์ ฟิชเชอร์
พอมีเวลาไหมครับ
มีเรื่องอะไรคะ
ผมว่าคุณรู้นะว่าเรื่องอะไร
นั่งด้วยคนได้ไหม
นายทำอะไรน่ะ
ทำดัชนีคำให้การ 700 หน้าครับ
น่าสนุก
ถ้ามันไม่เกี่ยวกับนาย
คุณจะมาไม้ไหน
ผมยุ่งอยู่
- พวกเขาบอกว่าบริสุทธิ์ - ใครบอก
เจ้าหน้าที่ซีแอตเทิล
คือผมไม่ได้ทำงานให้คิงเคาน์ตี ผมทำงานให้พิตคิน เคาน์ตี
- มันอยู่ที่ไหน - โคโลราโด
โคโลราโด
เคยไปโคโลราโดไหม เท็ด
คุณครับ ผมเป็นนักศึกษากฎหมาย
แทบไม่มีเวลาออกนอกเขตมหาวิทยาลัย
งั้นก็ไม่เคยใช่ไหม
ขอตัวผมวางแผนแหกคุกต่อนะครับ
นายเคยเป็น
- อะไรนะครับ - นายเคยเป็นนักศึกษากฎหมาย
จะบอกให้ว่า
ไม้ตายฉัน...
คือฆาตกรรม
ค่อยคุยกันนะ
- ขอโทษนะคะ - คุณจะช่วยเราได้มากเลย ลิซ
ฉันไม่มีอะไรจะช่วยคุณค่ะ
ได้โปรด อย่าโทรมาอีก
จอห์น ว่าไง
ขอข่าวดีผมหน่อยสิ
อุทธรณ์ราบรื่นไหม
ผมนึกว่าบอกคุณแล้ว ว่าอย่าคุยกับใคร
ครับๆ ก็เปล่านี่
คุณไม่ได้บอกนักสืบคดีฆาตกรรม ว่าคุณไม่เคยไปโคโลราโดเหรอ
เขามีใบเสร็จน้ำมันคุณ
เขารู้ว่าคุณโกหกแน่ เขาเลยล่อคุณ
เขาจะส่งคุณข้ามแดน ข้อหาฆาตกรรม
แต่ผมไม่ได้โกหก!
คุณไม่เคยไปโคโลราโดงั้นรึ
ใช่ ผมเคยไปโคโลราโด
ผมไปโคโลราโดนับครั้งไม่ถ้วน
ผมเป็นนักสกีฝีมือดี ผมไปโคโลราโดกับลิซ
นี่มันเลยเถิดไปใหญ่
อาชญากรรมไปโผล่ โคโลราโดตั้งแต่เมื่อไหร่
ก็เพราะนักสืบคดีฆาตกรรม ป้วนเปี้ยนอยู่ทั่วทุกรัฐ
พยายามมองหาความคล้ายคลึง ในคดีเปิดต่างๆ
เพื่อหาทางฟันธงว่าใช่นาย
คุณต้องให้เรื่องหยุดเดี๋ยวนี้
พวกนั้นต้อนผมจนตรอก
ผมไม่มีใบอนุญาตในโคโลราโด
มีทนายมือดีที่ผม พอจะบอกชื่อกับคุณได้
- แต่พวกนั้นรีดเงินแพง - จอห์น ได้โปรด
ไม่งั้น คุณจะได้ทนายจำเลยรัฐ มาว่าความแทน
- ไม่ ไม่ จอห์น ได้โปรด - ขอให้โชคดี
ไม่ จอห์น เฮ้ย!
ไม่ ได้โปรด! จอห์น จอห์น
จอห์น!
(โคโลราโด ปี 1977)
(คุกการ์ฟิลด์เคาน์ตี)
วันแย่ๆ งั้นเหรอ
เท็ดถูกส่งตัวไปโคโลราโด
โคโลราโดเหรอ
แต่เขาถูกจับกุมในยูทาห์นี่
พัวพันผู้หญิงที่หายตัวไปอีกคนใช่ไหม
เข้าใจผิดกันน่ะ โจ
ข่าวบอกว่าคิงเคาน์ตีมองว่าเขา
มีส่วนเกี่ยวข้องกับ สองสาวที่หายตัวไป
จากทะเลสาบแซมมามิช ช่วงฤดูร้อน
จำภาพสเก็ตช์ที่เราเห็นได้ไหม
หน้าเหมือนเขาเป๊ะ
(หญิงสาวหายตัว ตามล่าโจรลักพาตัว)
ภาพสเก็ตช์เหมือนใครก็ได้
แถมชื่อเขายังอยู่ในรายชื่อผู้ต้องสงสัย
ณ จุดหนึ่ง ก็มีชื่อ มากถึงสามหมื่นชื่อนี่นา
ผู้ชายผมน้ำตาลทุกคน ที่ขับรถเต่าฟ็อลคส์วาเกิน
นี่มันเรื่องเข้าใจผิด
ตำรวจบอกว่าเขาบริสุทธิ์
เธอจะรู้ได้ยังไง
แล้วทำไมเขาติดคุกล่ะ
แล้วชื่อเขาไปโผล่ ในรายชื่อผู้ต้องสงสัยได้ไง
ฉันว่าเธอกลับไปเหอะ
โอเค
เดาสิว่าผมอยู่ไหน
ที่ไหนคะ
ผมนั่งอยู่ในออฟฟิศ ที่สำนักงานศาลแอสเพ็น
ได้ยินเสียงโซ่ตรวนผมไหมล่ะ
ไม่ได้ยินค่ะ
รู้ไหมทำไม เพราะผมไม่โดนล่ามโซ่แล้ว
ผมโน้มน้าวให้ศาลตั้งผมเป็นทนายร่วม
ผมเลยได้สิทธิทุกอย่าง เหมือนทนายความทั่วไป
ผมใช้ห้องสมุดได้เท่าที่อยากใช้
ผมมีโต๊ะทำงานใหญ่
พวกเขาให้เครื่องพิมพ์ดีด และโทรศัพท์ใช้แบบไม่ถูกเซนเซอร์ด้วย
ผมเลยโทรมาถามว่าคุณสบายดีไหม
นักโทษคนอื่นต่างคิดว่าผม เป็นคนใหญ่คนโต อะไรพรรค์นั้น
เราค่อยคุยทีหลังได้ไหม
ฉันปวดหัว ฉันต้องทำงานต่อ
ครับ แต่ถือสายแป๊บนะ ลิซ
ลิซ ลิซ ลิซ
กองแพทย์มหาวิทยาลัย นี่ลิซพูดค่ะ
นี่ ผมมีหนังสือเล่มหนึ่งอยากบอกคุณ เคยได้ยินชื่อ ปาปิงยอง ไหม
- หนังสือเหรอ - ใช่ เป็นเรื่องชายคนหนึ่ง
ที่ถูกพิพากษาผิด
ในคดีอาชญากรรมสุดโหดเหี้ยม
และถูกติดสินประหารชีวิต แต่...
- เขาไม่ได้ทำ และ... - แค่นี้นะ เท็ด
เดี๋ยวสิ ลิซ!
- อะไรอีก - ได้โปรด อย่าเพิ่งวาง
เขาหมกมุ่นอยู่กับวัน ที่จะได้เป็นอิสระอีกครั้ง
เขาใช้เวลาหลายปี พยายามแหกคุก โดนจับได้
โดนลงโทษ ทุบตี ถูกหักหลัง...
แต่เขาไม่เคยสิ้นหวัง
ผมอยากให้เราเป็นแบบนั้น ลิซ
เราจะไม่สิ้นหวัง
เขาออกจากคุกได้ไหม
ผมไม่เฉลยตอนจบหรอกนะ
โทรหาฉันคืนนี้
โอเค ผมจะโทรหาคืนนี้
นี่ พวก
ลงจากขอบหน้าต่าง
ครับ
รัฐโคโลราโดดำเนินคดีจำเลย
ข้อหาฆาตกรรมแคริน แคมป์เบล
ผู้หายตัวไปจากโถงที่ไฟสว่าง ในโรงแรมไวลด์วูดอิน ในแอสเพ็น
หนึ่งเดือนต่อ ร่างเปลือยเปล่าของเธอถูกพบ ในกองหิมะ ห่างออกไปหลายไมล์
จำเลยโปรดยืนขึ้น
ในการพิจารณาเบื้องต้น เราไม่ได้มาที่นี่ เพื่อพิจารณาความน่าเชื่อถือของหลักฐาน
แต่เพียงเพราะหลักฐานมีจริง
และหลังจากพิจารณาอย่างถี่ถ้วน
ศาลขอตัดสินเห็นชอบให้จำเลย
เข้ารับการพิจารณาคดี ข้อหาฆาตกรรมแคริน แคมป์เบล
ศาลที่เคารพ ทางรัฐต้องการ ให้สืบพยานเพื่อพิจารณาโทษประหารชีวิต
การพิจารณาคดีจะไปถึงจุดนั้นหรือไม่
ทางเราจะตัดสินในภายหลัง
สำหรับตอนนี้ จำเลยจะถูกควบคุมตัว โดยไม่อนญาตให้ประกัน
เลิกศาล
- ประหารชีวิตงั้นเหรอ - แค่... ให้ฟังดูทางการน่ะ
คดีพวกเขา อย่างดีก็แค่มีพยานแวดล้อม
แบบว่า... สบายหายห่วง
ตลกเนอะ
ทนายคนก่อนของผมก็พูดแบบนั้น
คุณซื้อตั๋วเครื่องบินรึยัง
ฉันร่วมไต่สวนอีกไม่ไหวแล้ว เท็ด
คุณต้องมานะ
ลิซ คุณต้องมานะ
ลิซ สัญญากับผมสิ ว่าคุณจะมา
ลิซ
ลิซ!
(ปาปิยอง)
เท็ด คุณเป็นนักศึกษากฎหมาย ที่ถูกไต่สวนข้อหาฆาตกรรมในโคโลราโด
คุณยังถูกตัดสินความผิดในยูทาห์ ข้อหาพยายามลักพาตัว
แต่คุณกลับยังยืนยันความบริสุทธิ์
คุณโมโหบ้างไหม
แน่นอน แหงล่ะ ผมก็...
ผมก็โมโหนะ หัวร้อนด้วย
งั้นคุณก็...
ไม่มีความผิดสินะ
ผมหมายถึง รวมตอนที่
ที่ผมขโมยหนังสือการ์ตูน ตอนผมห้าขวบด้วยรึเปล่า
ผมไม่ผิด
ผมสบายใจกับคำพูด ที่บอกว่าผมบริสุทธิ์
คุณคิดว่าเจ้าหน้าที่จำรวจทำงานแย่
เพราะคุณเป็นผู้บริสุทธิ์ ที่ต้องติดคุกงั้นใช่ไหม
ตราบใดที่ตำรวจปฏิเสธไม่สนใจข้อเท็จจริง
เรื่องผม...
ก็จะยังมีคน...
ตายหรือสูญหายต่อไป
จากหุบเขาในโคโลราโด ไปจนถึงซอลต์เลกวาลเลย์
และหญิงสาวมากมายก็จะ...
ถูกข่มขู่โดยคนหรือกลุ่มคน
นายเคยคิดจะได้ออกไปไหม
ตามกฎหมายน่ะเหรอ
ครับ
ฝ่ายจำเลยมีข้อมูลเพิ่มเติม
ในการพิจารณาคำพิพากษาชั้นต้นนี้ไหม
ศาลที่เคารพ
ฝ่ายจำเลยขอเรียกร้องให้ศาล
ละเว้นโทษประหารชีวิต ด้วยเหตุที่ว่าการตัดสินโทษเช่นนั้น
อาจโอนเอนตามอำเภอใจ
ศาลจะพิจารณาคำโต้แย้งของคุณ คุณดูมาส์
ขอพักศาล 15 นาที
ก่อนสรุปคำโต้แย้งสุดท้าย ของการฟ้องคดีอาญา
เร็วเข้า ไปสูดอากาศกันหน่อย
นี่ รู้อะไรไหม
ผมต้องขอใช้โทรศัพท์
ผมต้องโทรหาลิซ
ขอโทษนะครับ คุณเจ้าหน้าที่
เขาต้องใช้โทรศัพท์ในห้องสมุด
ก็ได้ครับ รีบใช้ล่ะ
เดี๋ยวกลับมาครับ
ไง!
ผมสบายดี คุณล่ะ
แล้ว...
คุณดั้นด้นมาจากโอไฮโอ เพื่อมาฟังพิจารณาคดีเหรอครับ
ฟังนะ ผมแค่โทรมาบอกว่า ผมคิดถึงคุณมากแค่ไหน
ก็แค่วันทำงานทั่วๆ ไปของผม
เมื่อวันซืน ผมเดินบนถนนเมน
ผมได้ยินเสียงกรีดร้อง จากร้านขายแผ่นเสียง
มีเด็กน้อยถือแผ่นเสียง วิ่งตรงมาหาผม
ผมเลยชักปืนออกมา
ทำทีเหมือนกำลังจะปฏิบัติหน้าที่
อ่อ หมายถึงยิง
ขอเวลาผมแป๊บ
(เดี๋ยวผมกลับมา)
ตายห่า!
เขาไปทางนั้น
ผู้ต้องสงสัยวิ่งหนีไปทาง ตะวันออกเฉียงเหนือของศาล
คุณดูมาส์ ลูกความคุณอยู่ไหน
ผมไม่ทราบครับ ศาลที่เคารพ
โรงเรียนกฎหมายไม่ได้สอนแบบนี้
ให้บันทึกไว้ว่า จำเลยหลบหนีการจับกุม
และได้ออกหมายศาลให้ตามจับกุมเขา
งั้นผมว่าเราเลิกศาลได้
ข่าวดราม่าเริ่มต้นตอนที่ชายคนหนึ่ง ที่กำลังเดินอยู่บนถนนเมนในแอสเพ็น
เห็นคนบางคนกระโดดออกมา ทางช่องหน้าต่างของศาลแอสเพ็น
เขาเลยเดินไปชั้นล่างของสำนักงานศาล
แล้วถามเลขาฯ นายอำเภอว่า ปกติไหม
ที่จะมีคนโดดลงมาจากหน้าต่าง
ลิซ บ้าไปใหญ่แล้ว
เขาไม่กลับมานี่หรอก
ตำรวจคงตรวจตรา ตลอดทั้งวันทั้งคืน
ฉันอยากดื่ม
เธอดื่มไปแล้ว
ดื่มเหล้าคลายเครียดนิดๆ หน่อยๆ มันผิดกฎหมายตั้งแต่เมื่อไหร่
เพราะลูกสาวเธอเริ่มถามแล้วไง ว่าทำไมแม่ของแกดูเศร้านัก
แถมไม่ใช่ดื่มนิดๆ หน่อยๆ
อย่าแก้ปัญหาแบบนี้ แล้วทำให้ฉันดูเป็นคนร้ายๆ
เธอทำแบบนี้ทุกวัน
เธออ่านจดหมายจากเท็ด
เธอดื่ม เธอฟูมฟาย...
ฉันดูแลตัวเอง
ฉันเป็นแม่ที่ดี
เธอเป็นแม่ที่เยี่ยม
แต่เธอปฏิเสธตัวเองอยู่
ไอ้ผู้ชายคนนี้นี่ยังไง
ตอนฉันสัมผัสความรักจากเขา
ฉันรู้สึกสุดยอดอย่างไม่เคยรู้สึกมาก่อน
และพอฉันไม่มีเขา
ฉันเหมือนไร้ตัวตน
ถ้าเผื่อเรื่องเดียวที่เขาผิด คือแค่ขับฝ่าป้ายหยุดล่ะ
เขาถูกพิพากษา คดีพยายามลักพาตัวในยูทาห์...
ถูกกล่าวหาว่าฆ่าคนตายในโคโลราโด
ชื่อเขายังไปพัวพัน
กับเหตุฆาตกรรมอื่นๆ ในหลายต่อหลายรัฐ... ลิซ...
เธอรู้ว่ามันไม่ได้เริ่มจากแค่ป้ายหยุด
เท็ด บันดี้ ถูกจับกุมตัวอีกครั้ง
หลักจากหลบหนีเป็นอิสระได้เพียงหกวัน
ในเทือกเขาใกล้แอสเพ็น
เช้าวันนี้ เขาถูกส่งตัวขึ้นศาล
และถูกตั้งข้อหาเพิ่ม อันเกี่ยวเนื่องกับการหลบหนีของเขา
พระเจ้าช่วย
คุณคิดว่าไง
ข้างนอก อากาศสดชื่น...
ดีจังเลย
สุขสันต์วันคริสต์มาส
ฉันขอโทษ ฉัน...
ฉันไม่มีของให้คุณเลย
คุณให้สิ่งที่มีค่าอย่างเดียว ที่ผมต้องการในโลกใบนี้
อยากเปิดดูไหม
ค่ะ
ผมอ่านไปสี่รอบแล้ว
คุณจำได้ไหม มันเกี่ยวกับอะไร
อย่าสิ้นหวัง
คุณไม่สิ้นหวัง
ใช่ไหม
ผมรู้ว่ามันยาก
เชื่อผมนะ มันยากสำหรับผมด้วย
ยากจริงๆ
และการวิ่งหนีก็โง่มาก
แต่คุณไม่รับสายผมเลย
ผมไม่รู้จะทำยังไง ผมนึกว่าผม...
จะเสียคุณไปแล้ว
- ผมกลัว - ทนายคุณโทรมา...
เขาบอกว่าคำยื่นอุทธรณ์ที่ยูทาห์ถูกปฏิเสธ
ผมจะทำเรื่องยื่นศาลฎีกา
พวกเขาไม่ให้คุณรอลงอาญา
พวกเขาจะจำคุกคุณ 15 ปี
จำคุกสูงสุด
สูงสุด โอเคไหม
ไม่มีใครเคยติดสูงสุด เมื่อถูกลงโทษครั้งแรก
และคุณต้องติดคุกอีก 90 ปี โทษฐานหลบหนี
ผมเอาอยู่ ลิซ
ผมคิดออกว่าต้องทำไง มันอยู่ในนี้
- โอเคไหม - ฉันทนต่อไปไม่ไหวแล้ว เท็ด
คุณพูดอะไรของคุณ ลิซ
ลิซ มองผมสิ ลิซ ลิซ! มองผม
คุณไม่รักผมแล้วเหรอ
ฉันรักสิ
ฉันรัก และนั่นล่ะปัญหา
ถ้าผมออกไปได้ล่ะ
ผมออกไปที่นี่ได้ ผมรู้ดี
เราจะหนีไปด้วยกัน เราจะไปแคนาดา
เราทำอะไรก็ได้ที่ต้องการ
ผมสัญญา มันจะ... เราจะเป็นอิสระ มันจะเรียบร้อย
- นี่จากมอลลี - อะไร
ไม่ ลิซ ได้โปรด อย่าไป!
ลิซ!
ไม่เอาน่า ลิซ
ลิซ
ไง
ไงคะ
มีปณิธานหรือยัง
สำหรับปีใหม่น่ะครับ
ของผมคือลดน้ำหนักสักสองรูเข็มขัด
แม้จะรู้ตัวว่าเดี๋ยวก็กลับมารูเดิม
ฉันไม่มีหรอกค่ะ
โธ่ ไม่เอาน่า
ใครๆ ก็มีสิ่งที่อยากได้ทั้งนั้น
บางสิ่งที่อยากสลัดทิ้ง
แล้วถ้าคุณไม่รู้ว่า จะสลัดอันไหนทิ้งดีล่ะคะ
ลิซที่รัก
ผมอยู่ได้โดยปราศจากอะไรหลายอย่าง
แต่คุณไม่ใช่หนึ่งในนั้น
แล้วคุณจะไปเที่ยวไหนวันหยุดครับ
ไม่ค่ะ ฉันว่ามอลลีกับฉัน จะอยู่ที่นี่แหละ
ทำโน่นนี่อยู่บ้าน
ก็ดีนะครับ
แล้วคุณล่ะ มีแผนใหญ่อะไรคะ
ไม่ครับ
ผมก็อยากโม้สักแผนหรอกนะ แต่...
วางแผนจะนอน...
นอนหลับยาววันหยุด
แซนด์วิชเป็นไงคะ
เหมือนเมื่อวาน
ลองไหมครับ
ไม่ค่ะ
ไม่เอาดีกว่า
- ฮัลโหล - เปิดทีวีสิ
(เอฟบีไอหมายหัว ธีโอดอร์ โรเบิร์ต บันดี)
นักศึกษากฎหมายยูทาห์วัย 33 ปี
อยู่ในบัญชีสิบผู้ร้ายที่ต้องการตัวที่สุด ของเอฟบีไอ
เขาหลบหนีสุนัขตำรวจและ ด่านตรวจมากมายสำเร็จ
หนึ่งในเหยื่อรายแรกๆ ที่สงสัยว่าถูกเขาฆาตกรรม
คือลินดา แอน ฮีลลี
นักศึกษามหาวิทยาลัยวอชิงตัน วัย 22 ปี
ผู้หายตัวไปจากอะพาร์ตเมนต์ในซีแอตเทิล เดือนมกราคม ปี 1974
สวัสดีครับคุณผู้หญิง ขอโทษที่มารบกวน
ผมนักสืบ ไมค์ ฟิชเชอร์
เคยคุยกันทางโทรศัพท์น่ะครับ
พิตกินเคาน์ตี โคโลราโด
- ขอเข้าไปได้ไหมครับ - คุยตรงนี้ดีกว่าค่ะ
โอเค คือผมเดาว่าคุณทราบแล้ว ว่าเท็ดหลบหนีออกมา
ข่าวประโคมไปทั่ว
ผมขอย้ำว่ามันสำคัญมาก
ที่คุณต้องแจ้งผมหากเขาติดต่อคุณ
ถ้าคุณรู้อะไรมา ที่คุณไม่บอกผม
คุณอาจมีความผิด ฐานสนับสนุนช่วยเหลือผู้ร้ายหลบหนี
คุณถ่อมาจากโคโลราโด เพื่อบอกฉันแค่นี้ใช่ไหม
ผมคิดว่า
คุณควรเห็นว่าเรื่องนี้มันจริงจังแค่ไหน
คุณช่วยเราจับเขา คุณก็จะช่วยไม่ให้มันเกิดขึ้นซ้ำซากอีก
อะไรก็ตามที่คุณรู้เกี่ยวกับเขา เป็นคำโกหกทั้งเพ
คุณผู้หญิงครับ
มีหลายเรื่องที่คุณไม่รู้
ผมบอกคุณตอนนี้ไม่ได้
มันจะทำคุณช็อก ยิ่งกว่าฝันร้ายที่น่ากลัวที่สุด
ก็ขึ้นอยู่กับเวลาแล้วล่ะครับ ว่าไพ่จะเปิดเมื่อไหร่
และเมื่อถึงตอนนั้น คุณจะต้องใจสลาย
แค่นี้ใช่ไหม
ไม่ว่าจะช้าหรือเร็ว คุณก็ต้องเผชิญหน้าความจริง
เห็นแก่ทุกคนนะครับ
รวมถึงคุณด้วย
หวังว่าจะเร็วๆ นี้นะครับ
ราตรีสวัสดิ์ครับ
(ลับสุดยอด)
(รัฐฟลอริดา สองสัปดาห์ต่อมา)
ผมกำลังเรียนเป็นทนายความ
ไหนจะเรื่องโอนหน่วยกิตย้ายที่เรียน
ก็เลยใช้เวลานานกว่าที่คิด
- พวกคุณอยู่สโมสร นศ. หญิงใช่ไหม - ค่ะ
รู้แล้วเชียว
กลุ่มนักศึกษาหญิง ที่มหาวิทยาลัยรัฐฟลอริดา
เดินเข้าเรียนเป็นกลุ่มวันนี้
ขณะที่บรรดานักสืบพยายาม แกะรอยชายคนหนึ่ง
ที่แอบเข้าไปในสโมสร นศ. หญิง เช้าวานนี้
และสังหารหญิงสาวสองราย
ฆาตกรก่อเหตุที่บ้านสโมสรหญิง ไค โอเมกา เป็นที่แรก
ตำรวจกล่าวว่าเขาใช้ ท่อนโอ๊กหนักอึ้งเป็นอาวุธ
เขาฟาดหัวและรัดคอจนเหยื่อเสียชีวิต
ลิซา ลีวีวัย 20 ปี กับมาร์กาเร็ต โบว์แมนวัย 21 ปี
หนึ่งในเหยื่อทั้งสองถูกข่มขืน
จากนั้นเขาก็ทุบตี นักศึกษาหญิงสามคนที่กำลังหลับ
ก่อนก่อเหตุซ้ำ ห่างไปหกช่วงตึก
จนเกือบปลิดชีวิตหญิงสาวอีกคน
ฆาตกรลอบเข้ามาในยามวิกาล
ก่อนจะกลับออกไป
อย่างง่ายดาย ซึ่งสร้างความฉงนให้ตำรวจ
ทิ้งให้นักศึกษาหญิงต่างหวาดผวา
คุณว่าคนประเภทไหนกำลังลอยนวลอยู่
คือว่า...
ผมขอพูดว่า...
เรากำลังเจอกับคนป่วยโรคจิตขั้นสุด
เวร เวร เวร!
ห่าเอ๊ย!
หวัดดีครับ คุณตำรวจ
ขอโทษที ไฟหน้ามันแยงตา
และผมว่าผมกลัวนิดหน่อย
ขอดูใบขับขี่กับใบทะเบียนด้วยครับ
แน่นอนครับ ครับ ได้สิ
นี่ไงครับ
หยุด!
หยุด ไม่งั้นยิง!
- ตอนนี้เธอ - ใช่ เธอมี...
สิบไหม
ไม่มีจ้ะ
ฮัลโหล
ผมอยู่ในฟลอริดา
ผมถูกคุมขัง
ผมทำข้อตกลงกับตำรวจ
พวกเขาห้ามประกาศว่าจับผมได้ จนกว่าผมจะได้โทรหาคุณก่อน
พวกเขาไม่รู้ว่าผมเป็นใคร
แต่สุดท้ายผมต้องบอกชื่อไป เพื่อจะโทรหาคุณ
มันจะแย่มากตอนเรื่องแดง
แย่สุดๆ
ผมไม่ได้ทำเรื่องพวกนี้
ผมบริสุทธิ์
คุณเป็นทนายผมเหรอ
ตลกนะ นึกว่าคุณเป็นซะอีก
เกม...
จบแล้ว เท็ด
วันชื่นของนาย...
ที่เดินโดยปราศจากโซ่ล่าม หมดลงแล้ว
ฟลอริดาไม่ปล่อยคนเลวให้หลุดรอด และเป็นงานของฉันที่จะ...
จับให้มั่นคั้นให้ตาย
ทำเกินไปหน่อยนะ แค่ขโมยรถ นายว่าไหม
นั่นปลาฉลามหางยาว
พวกมันมีหางที่ยาวพอๆ กับ...
ฉันเป็นนายอำเภอเมืองนี้
วอชิงตันคิดถึงนาย
ยูทาห์พลาดตัวนาย...
โคโลราโดเสียนายไป...
ฉันจะเล่นนายให้เกรียม
เฮ้ย อะไรกันวะ
- เกิดเรื่องห่าอะไรวะเนี่ย - อยู่นิ่งๆ!
ทำอะไรวะ
มีคำฟ้องคดีอาญาเมื่อคืนนี้
เป็นผลพวงจากคดีอาญชากรรมโหด ในแทลลาแฮสซี ฟลอริดา
สิ่งที่แปลกสำหรับคำฟ้อง
ก็คือวิธีการประกาศคำร้อง
เย็นวานนี้ นักข่าวได้รับเชิญร่วมงาน ที่มีไม่บ่อยนัก เรื่องคดีอาชญากรรม
นายอำเภอลีออนเคาน์ตี เคน คัตซาริส ได้จัด...
งานอ่านคำฟ้องต่อสาธารณะ ของจำเลย ธีโอดอร์ บันดี
ต่อหน้าสื่อมวลชนคับคั่ง
นี่อะไรกัน นี่มันเรื่องอะไร เคน
อะไรน่ะ
อ๋อ คำฟ้องคดีน่ะเอง!
ทำไมไม่อ่านให้ผมฟังล่ะ
ได้ครับ ผมว่าจะอ่านอยู่
- ในนามของ... - กะจะลงเลือกตั้งใหม่ใช่ไหมล่ะ
เลือกตั้งใหม่
- ในนามของ.. - นายว่าจะจับฉัน
... ทางการรัฐ...
เขาบอกว่าจะจับผม
- คุณถูกตั้งข้อหา... - นายมีคำฟ้องแล้วนี่
- คงได้แค่นั้นแหละ - คุณถูกตั้งข้อหา
ฆาตกรรมโดยไตร่ตรองล่วงหน้าสองกระทง
และพยายามฆ่าอีกสามกระทง...
รู้อะไรไหม ตอนนี้ผมขออุทธรณ์ว่าไม่ผิด
... และพยายามฆ่าอีกสามกระทง
โดยไตร่ตรองไว้ก่อน ในเหตุฆาตกรรมที่บ้านสโมสร ไค โอเมกา
นี่คือโอกาสที่ผมจะได้พูดกับสื่อ นี่แหละ
ดูสิ เราพานักโทษมาประกาศออกสื่อ
ใช่ ผมถูกคุมขังเดี่ยว
ผมถูกห้ามไม่ให้ยุ่งกับสื่อ
ถูกคุณฝังจมดิน คุณเอาแต่พูด
ทีนี้ตาผมพูดบ้าง
เรามีหมายศาล จะไม่มีการสัมภาษณ์สื่อใดๆ
อ๋อ แหงล่ะ โคตรฟังขึ้น
เพราะฉันโดนห้ามพูด แต่นายไม่
รู้อะไรไหม คนจะต้องฟังผม
ขอบใจ เคน ขอบใจ
- ขอบใจ เท็ด - เออ ขอบใจ เคน
ยังขอไม่ตอบคำถามใดๆ ตอนนี้นะครับ
ไม่รับคำถามครับ
การค้นหาหลักฐานที่เชื่อมโยง
ธีโอดอร์ บันดีกับเหตุสังหาร ที่ ไค โอเมกา ยังดำเนินต่อไป
นิวส์วอชเท็น ทราบมาว่า
ผลวิเคราะห์รอยนิ้วมือกว่า 200 ชิ้น
ที่พบในจุดเกิดเหตุ
ไม่ตรงกับบันดี
บันดีอาศัยในอะพาร์ตเมนต์นี้ ที่แทลลาแฮสซี
นับตั้งแต่ไม่กี่วันหลังหลบหนี จากเรือนจำโคโลราโด ในวันนิวเยียร์สอีฟ
อะพาร์ตเมนต์อยู่ห่างจาก
บ้านสโมสร ไค โอเมกา ที่ ม. รัฐฟลอริดา แค่ไม่ถึงไมล์
ผู้พักอาศัยที่นั่นบอกว่า เขาไม่เคยแกะข้าวของส่วนตัว
และห้องเขารกเสมอ
และเขาก็นอนในถุงนอนเท่านั้น
ขอสายฝ่ายผู้ช่วยสารบบครับ
โธ่ เท็ด
พวกเขาทำอะไรนายเนี่ย
นายโอเคไหม ทำไมเดินกระเผลก
ผมสบายดี สบายดี
ขามีปัญหานิดหน่อย
ผมวิ่งไวเกินไป
นี่ ห้ามสัมผัสตัว
รู้น่า ขอบใจ
ผ่อนคลายน่า
ไม่อยากเชื่อเลยว่าพวกเขาทำยังงี้ได้
พวกเขาใช้ผมเป็นเบี้ย
เดินหมากให้นายอำเภอชนะคะแนน เลือกตั้งหนหน้า
ผมถูกใช้เพื่อประโยชน์ทางการเมือง
- พระเจ้า นั่นสิ - ลองคิดสิ
เขาเสียเวลาย่ำอยู่กับที่ กับคดีสโมสรหญิง
แล้วปลาตัวใหญ่ที่สุดในอเมริกา ก็ตกลงในบ่อน้ำเล็กๆ ของเขาพอดี
คุณว่าเขาจะหมายหัวใครล่ะ
ผมเพิ่งจะเซ็นชื่อโปสเตอร์ "ต้องการจับ" ของผมเอง
ผมเป็นที่รู้จักกว่าดิสนีย์เวิลด์ซะอีก
มันอาจ...
รู้สึกดีจะ...
มีคนคุ้นหน้าอยู่ใกล้ๆ
อะไรนะ คุณจะย้ายมาฟลอริดาเหรอ
ทำไมจะไม่ได้
ที่อื่นๆ แย่กว่าตั้งเยอะ
ผมดีใจที่ได้เจอคุณ
ห้ามสัมผัสตัว!
(ปาปิยอง)
ไงครับ
เอาซุปไก่มาฝากครับ
ขอบคุณค่ะ
คุณไม่ไปทำงานทั้งสัปดาห์
ผมเลยคิดว่าคงป่วยแน่
เอาล่ะ
งั้นก็ หายไวไวนะ
คุณอยากเข้ามาไหม
ครับ!
เดี๋ยวมอลลีก็กลับจากโรงเรียนแล้ว
โทษทีค่ะ ค่อนข้าง... รกไปหน่อย
ไม่เป็นไรครับ สะอาดกว่าห้องผมเยอะ
เท็ด!
ผม แดน ดาวด์ ผมจะเป็นหัวหน้าทนายคุณ
ผมมีทีมทนายรัฐฝีมือดี รออยู่ในห้องส่วนตัว
เราจะดูแลว่าความให้คุณ ให้ดีที่สุดเท่าที่ภาษีรัฐจะซื้อได้
เราไปพบพวกเขาเลยไหม จะได้คุยกันเป็นการส่วนตัว
ถ้าคุณมีอะไรจะพูด คุณพูดต่อหน้าคาโรล แอนได้เลยครับ
ครับ เอาเลย นั่งก่อนสิ
หวัดดี คาโรล แอน แดน ดาวด์ครับ
จริงไหมคะ
ที่พวกเขาติดกล้องรายงานข่าว ในห้องพิจารณาคดี
คุณจะเป็นคดีความแรกในประวัติศาสตร์ ที่ถ่ายทอดโทรทัศน์ทั่วประเทศ
ถ้าคุณได้ขึ้นพิจารณาคดีน่ะนะ
ทางรัฐได้ยื่นข้อเสนอ เท็ด
ถ้าคุณยอมรับผิดข้อหาฆาตกรรม
พวกเขายินดีจะตัดสินโทษจำคุกตลอดชีวิต
แทนที่จะเป็นโทษประหารชีวิต
มุกใช่ไหม
เราควรไปคุยกันกับทีมที่เหลือนะ เท็ด
ถ้าคุณคิดว่าแม่งพอจะมีโอกาส...
ที่ผมจะรับผิดข้อหาฆาตกรรม
คุณแม่งก็โคตรเสียสติแล้ว!
งั้นไว้ค่อยคุยกันวันหลัง โอเคไหม
โอเค
ยินดีที่รู้จักครับ คาโรล แอน
ทนายความผมยังไม่เข้าทางผมเลย
ฝันร้ายชัดๆ
เสียใจด้วย เท็ด
บอกสิว่าฉันพอช่วยอะไรได้บ้าง
รู้ไหม บางทีฉันอาจช่วยแก้ข่าวให้ได้
ให้ข้างนอกเข้าใจ และให้ทุกคนรับรู้เรื่องของนาย
จะช่วยได้มากเลย
ผมถูกหมายศาลห้ามพูด
ผมพูดอะไรไม่ได้
คุณจะพอทำแทนผมได้ไหม
แน่นอน
เท็ด ฉันอยู่ในฟลอริดา
ผมไม่เคยคิดขอให้คุณทำแบบนี้เลย ผม...
ห้ามสัมผัสตัว
นายไม่ได้ขอ ฉันยืนกรานเอง
เท็ด นายต้องการฉัน
มันไม่ใช่เรื่องบังเอิญ ที่ฉันเจอนายในยูทาห์
ฉันไม่มีเพื่อนในยูทาห์
ฉันไปที่นั่นเพื่อนาย
ตอนรู้ว่านายหมั้นแล้ว
ฉันทำอะไรไม่ถูกเลย
การไต่สวนอาจไม่สวยนัก
ไม่รู้สิ คือผมหมายถึง คุณจะได้ยินเรื่องแย่สุดๆ
แต่ไม่แย่ไปกว่าสิ่งที่พวกเขาพูดออกทีวี
พวกเขาจะรู้อะไร
ไม่ใช่ความจริง
คุณซิมป์สัน!
- คุณคิดเห็นยังไงเรื่องพิจารณาคดีครับ - ผมขอบอกว่า
ชายคนนี้เป็นภัยคุกคามสังคม
เขาเยาะเย้ยระบบศาลยุติธรรม
นั่นอาจได้ผลในอีกฝั่งของเทือกเขาร็อกกี
แต่ในฐานะหัวหน้าอัยการโจทก์ ของรัฐฟลอริดา
ผมมีเจตนาจะให้เขาเห็นว่า เราทำงานกันยังไงในซันไชน์สเตต
การพิจารณาคดีจะถ่ายทอดทางโทรทัศน์ เพราะงั้น...
คุณตัดสินเองได้ครับ ผมพูดแค่นี้ ไปกันเถอะ
รัฐฟลอริดากำลังจะเริ่ม
การไต่สวนคดีความผิด ของธีโอดอร์ โรเบิร์ต บันดี อย่างเป็นทางการ
ผู้พักอาศัยในไมอามี บรรยายว่าจำเลย
เพี้ยนประหลาด แต่อีกส่วนหนึ่ง บอกว่าเป็นคนสุขุมมีเสน่ห์
คณะลูกขุนผู้มีคุณสมบัติพอกัน คัดเลือกโดยคุณบันดี
ล้วนความหลากหลายอย่างมาก
ลูกขุน 12 คน ตัวสำรองสามคน ได้รับเลือกเป็นทางการ
ในการว่าคดีฆาตกรรม ธีโอดอร์ บันดี
บรรยากาศภายในห้องพิจารณาคดี จะถูกถ่ายทอดโดยช่างภาพนิ่ง
และกล้องโทรทัศน์อีกหนึ่งตัว
มีนักข่าวอยู่ชั้นบนกว่า 250 ชีวิต
ช่างเทคนิคโทรทัศน์ จากทั่วประเทศ
ศาลขอให้ทุกคนอยู่ในความสงบ!
โปรดยืนเคารพท่านผู้พิพากษา เอ็ดเวิร์ด ด. คาวาร์ต
โปรดนั่งได้
สำหรับกล้องทีวี
เรากำลังถ่ายทอดออกสู่สาธารณะ
และเราจะทำกันอย่างเปิดเผยกลางแดดจ้า
เพราะที่นี่คือฟลอริดา
คุณดูดีนะ พ่อหนุ่ม
ขอบคุณครับ ศาลที่เคารพ
วันนี้แปลงโฉมเป็นทนายครับ
ถ้างั้นก็เริ่มแสดงกันได้เลย
คุณเริ่มได้เลย คุณซิมป์สัน
สุภาพสตรีและสุภาพบุรุษ
คดีนี้...
เป็นมากกว่าการฆาตกรรมซ้อน
อย่าให้คำกล่าวเปิดคดีกวนใจคุณ
- อย่าแสดงอารมณ์เด็ดขาด - คดีนี้...
... เกี่ยวกับการจับอสุรกาย
เช้าตรู่วันที่ 15 มกราคม ปี 1978
หญิงสาวคนหนึ่งกลับที่พัก ที่บ้านสโมสรหญิง ไค โอเมกา
เธอได้ยินเสียงทุบที่ชั้นบน
ชายคนหนึ่งวิ่งลงมา ถือท่อนโอ๊ก
แล้วหนีไป
หญิงสาวคนนั้นขึ้นชั้นบนเพื่อตรวจดู
เธอพบเพื่อนสาวเดินออกจากห้องนอน เลือดกระอัก
เพราะใบหน้าถูกทุบตี
เพื่อนร่วมห้องเธอก็ด้วย
เธอนั่งอยู่บนเตียง ตกตะลึง
พวกเธอยังโชคดี
ในห้องถัดไป
หญิงสาวอีกคน นอนคว่ำหน้าจมกองเลือด
ลำคอถูกบิดจนไม่เหลือสภาพคน
กรามหัก
หัวนมเธอขาด
ร่างกายเต็มไปด้วยรอยกัด
เธอถูกข่มขืน
และรัดคอ
รัดคอด้วยถุงน่องมัดเงื่อน
แน่นเสียจนลำคอ ถูกบีบเหลือครึ่งเดียว
หญิงสาวคนต่อมา
เรายังไม่มั่นใจว่าเธอเสียชีวิต เพราะถูกรัดคอหรือไม่
หรือถูกฟาดศีรษะ จนกระโหลกโบ๋เป็นรูเท่าลูกเบสบอล
แต่เรารู้ว่าชุดชั้นในของเธอ ถูกกระชากแรงจนขาด
ทิ้งรอยช้ำไหม้ที่ต้นขา
ขอบคุณครับ
แต่ละวัน มีผู้เข้าชมการไต่สวน ที่ห้องพิจารณาคดี
ล้วนแล้วแต่ถูกดึงดูดด้วย รายละเอียดสยดสยองของคดีสะเทือนขวัญ
สิ่งที่ไม่ปกติที่เห็นคือ ผู้ชมส่วนใหญ่เป็นสตรี
หญิงสาว
ทุกคืน ตอนฉันกลับบ้าน
ฉันกลัวมากและล็อกประตูแน่น
แต่... คือว่าเขา...
เขาก็หล่อจริงๆ
ฉันไม่กลัวเขาหรอกค่ะ
เขาดูไม่เหมือนคนที่จะฆ่าใครได้
ฉันพยายามนึกภาพตัวเอง ในจุดเดียวกับเขา
นึกว่าตัวเองรู้สึกอย่างที่เขารู้สึก
และฉันสงสัยว่าเขาทำจริงหรือเปล่า
หญิงสาวมากมายก็ไม่มั่นใจว่ามันคืออะไร
ที่ดึงดูดให้พวกเธอมาฟังคดี
ผมคิดว่ามันเป็นเรื่องของแรงดึงดูดทางเพศ ที่ซ่อนอยู่
- คุณทำยังงั้นทำไม - ไม่รู้สิคะ...
ฉันคงรักเขามั๊ง
หญิงสาวคนหนึ่ง คาโรล บูน เชื่อว่าบันดีบริสุทธิ์
บางคนถึงขนาดเรียกเธอว่า เป็นแฟนเขา
ถ้าฉันเริ่มโดยพูดว่า สื่อมวลชนต่อต้านคุณยังไงล่ะ
คุณจะพูดโต้งๆ ไม่ได้ว่า สื่อมวลชนเป็นวายร้าย
เราต้องคิดให้สร้างสรรค์กว่านั้น
"เป็นที่ชัดเจนว่าสื่อมวลชน พิพากษาเขาไปแล้ว
ก่อนเขาพิสูจน์ตัวเองในศาลซะอีก"
ก็เป็นที่ชัดเจนว่าสื่อมวลชน พิพากษาเท็ด
ก่อนเขาพิสูจน์ตัวเองในศาลอีก
"การถ่ายทอด..."
และการถ่ายทอดไปทั่วประเทศ...
คือขั้นแรกของการตัดทอนระบบตุลาการ
เพราะจะกลายเป็นเรื่องเรตติ้ง ไม่ใช่การได้มาซึ่งความจริง
โปรดว่าต่อ นักสืบแชปแมน
ตอนเราตั้งคำถามเขาเรื่องคดีอาชญากรรม
เขาปฏิเสธที่จะให้ทนายความอยู่ด้วย
เขาขอไม่ให้มีทนายอยู่ด้วยงั้นรึ
- ถูกต้องครับ - ขอค้าน! เขาโกหก
คุณต้องเชื่อใจผมให้ว่าความจำเลยให้คุณ
ก็ทำหน้าที่คุณซะสิ
และเขาขอให้เขาปิดเครื่องบันทึกเสียง
และห้ามจดบันทึก
งั้นก็ไม่มีบันทึกไว้สินะครับ
เขาคิดยังงั้น
รัฐฟลอริดาอนุญาตให้ใช้เครื่องดักฟัง
อุปกรณ์แอบอัดเสียง แต่มันไม่ทำงาน
บางส่วนของเทปก็เลยขาดๆ หายๆ
- ส่วนไหนครับ คุณนักสืบ - คำสารภาพของเขา
ทำสักอย่างสิ ไม่งั้นผม...
เขาพูดสารภาพอะไรบ้าง
เขาบอกว่าเขาเป็นแวมไพร์
ขอค้านครับ!
เท็ด
เป็นเรื่องเล่าของพยานเองครับ ศาลที่เคารพ
รับค้าน
- ศาลที่เคารพ... - ศาลที่เคารพ...
และผมขอเพิกถอนคำให้การทั้งหมด ของคุณนักสืบ
ถอนคำพูดออกไปครับ
บนพื้นฐานที่ว่าคำว่า "แอบ"
น่าจะผิดคุณสมบัติอย่างอัตโนมัติ ที่จะสมอ้างว่าเป็นหลักฐาน
เพราะมันเรื่องเดียวกับ "ความลับ" "หลบซ่อน" "เร้นลับ"
"ลับๆ ล่อๆ" "แกมโกง" "แอบแฝง" "ปกปิด"
ศาลที่เคารพ เขาได้รับอนุญาตให้พล่ามงั้นรึ
ไม่มีหลักฐานจริงใดๆ
ที่ควร ที่สามารถ หรือที่จะถูกบรรยายด้วยคำเหล่านั้น
ศาลที่เคารพ
- คณะลูกขุน... - รับคำค้าน
ขอแนะนำให้คณะลูกขุนเพิกเฉยต่อ คำให้การของพยาน
เพราะชี้นำข้อกล่าวหาเรื่องคำสารภาพ
ศาลที่เคารพ...
มีอีกอย่าง ที่ผมอยากให้ศาลฟัง
ได้คืบอย่าเอาศอกนะคุณ
เห็นนะว่าผมไม่ได้บอก ว่าคืบคุณยาวแค่ไหน
ถือว่าพอเถอะนะ
ได้ครับ ขอบคุณครับ
ขอบคุณศาลที่เคารพ
ตอนผมบอกว่า "ค้าน" ... ค้านซะ
ทีมทนายจำเลยพบว่า ธีโอดอร์ บันดีเป็นลูกความเอาใจยา
คณะลูกขุนไม่ทราบว่าฝั่งทีมทนายจำเลย กำลังมีปากเสียงกัน
และเห็นได้ว่าความไม่ลงรอยนี้ ยังไม่ส่งผลต่อ...
มุมมองที่จำเลยมองเห็นโอกาส ที่จะพ้นความผิด
นายโทรหาใคร
อ๋อ แค่...
- ทนายผม - โธ่ บันนี
คุณมองโลกแง่ดีได้ยังไง
คุณไม่เคยเสียกำลังใจสินะ
ผมไม่เคยสิ้นหวัง
ไม่มีคำแก้ต่างที่สมเหตุสมผล สำหรับการปฏิบัติที่ผมได้รับ
นี่คือเกม และผมไม่ขอมีส่วนเอี่ยวด้วย
ผมจะไม่ทนความฉาวโฉ่เช่นนี้
แล้วก็มาถึงจุดที่ผมต้องพูดว่า "โว้ว"
ถ้าคุณพูด "โว้ว" ผมต้องใช้เดือยรองเท้าควบม้าแล้วนะ
ตั้งแต่ผมอยู่ในเดดเคาน์ตี
อย่าชี้นิ้วไปมาใส่ผม พ่อหนุ่ม
ผมถูกแก้ผ้าค้นตัว
อย่าส่ายนิ้วชี้หน้าผม
ยังงั้นได้ ส่ายนิ้วชี้ใส่คุณดาวด์
ผมขอโทษครับ ท่านพูดถูก
ตั้งแต่ผมอยู่ในเดดเคาน์ตี...
ผมไม่เคยมีโอกาส ได้เลือกทนายตัวเองเลย
คุณครับ ผมไม่เคยเห็นคดีไหน
ที่จะมีใครใช้ทนายความระดับคุณภาพ และปริมาณมาก
เท่าคุณแล้วนะ
ไม่เคยมีมาก่อน
คุณมีทนายจำเลยมากกว่า เป็ดร้องก้าบๆ อีกนะ
ผมไม่เคยเห็นอะไรแบบนี้เลย ตลอด 27 ปี
ที่ตัดสินคดีบนบัลลังก์
วันนี้ถือว่ามีชัยชนะในศาลอยู่บ้าง
สำหรับผู้ต้องหาฆ่าคน ธีโอดอร์ บันดี
อย่างแรก สมาชิกทีมทนายจำเลย ยื่นคำร้อง
ให้เอากล้องทุกตัว ออกจากห้องพิจารณาคดี
คำร้องกล่าวว่าสื่อมวลชนรบกวน สิทธิของจำเลยในการว่าคดีอย่างยุติธรรม
แต่ผู้พิพากษาเอ็ดเวิร์ด คาวาร์ตปฏิเสธ และคำร้องตกไป
อีกหมัดหนึ่ง ผู้พิพากษาคาวาร์ตยังปฏิเสธ คำร้องที่จะยกเลิกหลักฐาน
จากคดีในยูทาห์ ที่มีการยึดข้าวของหลายชิ้น
แม่ครับ
นี่อะไรกัน
ซุ่มโจมตีรึไง
เปล่า บันนี ไม่ใช่
ทนายของนายมีเรื่องสำคัญ อยากจะคุยด้วย
โอเค
ฉันว่าจะดีที่สุดถ้าแม่นายอยู่ด้วย
โอเค ก็ได้
แม่คงอยู่ไม่ได้ถ้าต้องเสียลูกไป
เขาบอกให้แม่ทำเรื่องโง่ๆ นี่ใช่ไหม
เท็ด ตอนคุณพิจารณาหลักฐานที่พวกเขามี
รวมกับถ่ายทอดสดการไต่สวนชั้นต้น
เป็นไปได้สูงที่พวกเขาจะเคาะบทลงโทษ
และเพราะลักษณะของการกระทำผิด
โทษประหารชีวิตรอเพียบ
ผมไม่ยอมรับผิด โอเคไหม
คนเป็นแม่อยู่ไม่นานกว่าลูกชายหรอกนะ
แม่ครับ มองผมสิ
ผมบริสุทธิ์
แม่รู้ใช่ไหม
ผมไม่ได้ทำเรื่องพรรค์นั้น
แม้ว่าคนที่นี่จะบอกแม่ยังไงก็เหอะ
ผมอยากให้โลกรับรู้
- เรารู้! - ผมอยากให้ทุกคนรู้
แม่นายรู้ เราทุกคนรู้ว่านายบริสุทธิ์
เราจะยืนหยัดสู้ทุกวี่วัน ให้ทุกคนเชื่อเหมือนกัน
แต่... ถ้าพวกเขาเอาชีวิตนายไป ทุกอย่างจะสูญเปล่า
โอเค
โอเค ผมจะพิจารณาคำให้การ
แฮปปี้ไหม แยกย้ายกันได้รึยัง ขอทีเหอะ
- น่าอึดอัดชะมัด - ผู้คุม!
พระเจ้าช่วย!
ขอบคุณ
อย่าโกรธน่า เท็ดดี้
เราแค่พยายามช่วยนาย
คุณคิดบ้าอะไรอยู่
ลากแม่ผมมาเอี่ยวด้วยเนี่ยนะ
อย่าทำยังงี้อีก
เด็ดขาด
ฉันแค่พยายามช่วย
ฉันขอโทษ
ฉันรักนาย
ฉันไม่อยากให้พวกเขาเอาชีวิตนาย
ฉันไม่เชื่อใจคณะลูกขุน
ฉันกลัว
ฉันกลัวจริงๆ นะเท็ด
เป็นเรื่องถูกที่จะทำนะ เท็ด
ผมเข้าใจว่าประเด็น
ที่คุณต้องการเสนอให้ศาลฟังใช่ไหม
ศาลที่เคารพ...
ผมไม่เคย... เผชิญหน้ากับชาย...
ที่อุทิศตัว
และกล้า...
ที่จะบีบบังคับให้ลูกความตัวเอง ยอมรับผิด
มันทำให้ผมสงสัยว่าเขามีน้ำยาพอ
หรือความหลักแหลมทางความคิดพื้นฐาน
ที่จะพร้อมรับมือทำงานยาก
ผมจะไม่รับคำแนะนำ ของคนที่ได้ชื่อว่าเป็นทนายผม
ที่ให้ผมรับผิดเพื่อรักษาชีวิตผมเอง
ซึ่งความจริงแล้ว ผมไม่ผิด
และผมขอให้ปลด
ทนายผู้ขาดคุณสมบัติอย่างที่สุด ตามสิทธิของผม
ตามคดีฟาเรตตากับรัฐแคลิฟอร์เนีย
ศาลที่เคารพ
ผมขอลาออกจากตำแหน่งทนาย
เป็นคำพูดแรกของทนายที่ผมเห็นด้วย
- ไอ้เชี่ย! - ทนาย สำรวมคำพูดด้วย
ผมจะถือว่าอนุมัติคำร้องนะครับ
แบบนี้ล่ะสะใจไหม
เมื่อเริ่มพิจารณาคดี
ฆาตกรผู้ต้องหา ธีโอดอร์ บันดี
ได้ขอให้ศาลอนุญาตให้เขา มีบทบาทสำคัญในการแก้ต่างให้ตนเอง
ตอนนี้ เหลือเวลาไม่กี่วัน
อดีตนักศึกษากฎหมายประกาศว่า เขาตั้งใจจะรับหน้าที่หัวหน้าทนายเอง
การดำเนินคดีถูกคาดว่าจะสรุปคดีได้ บ่ายวันนี้
พร้อมคำให้การเพิ่มเติม จากพยานปากสำคัญ
นี่ถือภาพขยายใหญ่ของฟันจำเลย
ดร. ริชาร์ด ซูวิรอน นิติทันตแพทย์ในไมอามี
แสดงภาพถ่ายฟันของจำเลย ธีโอดอร์ บันดี
และรอยกัดที่พบบนร่างของ หนึ่งในนักศึกษาหญิงที่ถูกฆ่า
เขาแสดงให้ศาลเห็นถึงความผิดปกติ
ของฟันซี่หน้าบนของบันดี ที่บิ่นเบี้ยว
คุณจะเห็นรอยกัดซ้ำ...
ซึ่งแสดงรูปแบบเอกลักษณ์เดียวกัน
กับฟันซี่หน้าบนขวาที่บิ่น
คุณหมอ คุณพอจะให้ความเห็น
ตามความแน่นอนทางวิทยาศาสตร์ ที่พอจะเข้าใจได้ไหมครับ
ว่าฟันที่นำเสนอในภาพถ่าย
คือฟันที่ทิ้งรอยกัดไว้บนบั้นท้าย ของลิซา ลีวี ใช่หรือไม่ใช่
ครับผม ขอเสนอความเห็นได้
ฟันของจำเลย
สร้างรอยกัดพวกนั้น
หมดคำถามครับ
ผมขอส่งต่อพยานครับ
คุณหมอครับ เชิญกลับเข้าคอกพยานได้
ดร. ซูวิรอน
มีวิธีการไหนไหมที่จะทดสอบ
ว่าฟันเหล่านี้จะสร้างรอยกัดแบบเดิม ซ้ำแล้วซ้ำเล่า
ครับ
ผมเอาแบบจำลองฟันจำเลย
และผมก็ไปที่ห้องเก็บศพ
แล้วก็กดแบบจำลอง
กับบริเวณบั้นท้าย ของร่างหลายร่าง...
และใช่ครับ มันตรงกัน
ขอโทษครับ ดร. ซูวิรอน
คุณทดลองกับศพเหรอครับ
ก็ผมหาอาสาสมัครเป็นๆ ไม่ได้นี่ครับ
ผมจำต้องตั้งคำถามเรื่องความสามารถ ของพยานผู้เชียวชาญท่านนี้
ศาลที่เคารพ ผมตั้งคำถามเรื่อง การว่าคดีทั้งหมดนี้
นี่มันจำอวดชัดๆ
ดร. ซูวิรอน เรื่องนั้นเห็นด้วยอย่างที่สุดเลยครับ
ผมรู้สึกว่าเป็นหน้าที่ที่ผม ต้องคอยตักเตือนพวกคุณที่นั่งฟังคดี
ว่าพวกคุณไม่ได้พักร้อนช่วงฤดูใบไม้ผลิ
พวกคุณไม่ได้กำลังรอชม "ฟลิปเปอร์กับผองเพื่อน" ที่ซีเวิลด์
นี่มันคดีฆาตกรรมขั้นอุกฤษฏ์โทษ
ศาลได้ชี้ขาดรับรอง ความเชี่ยวชาญของพยานแล้ว คุณทนาย
และคุณยังเสี่ยง ราวกับเล่นสเกตบนแผ่นน้ำแข็งบาง
น้ำแข็งอยู่ไม่นานในฟลอริดาหรอกนะ
ครับ ศาลที่เคารพ
คดีของเท็ด บันดี ชายผู้ต้องสงสัยว่า ฆาตกรรมสอง นศ. สาวที่ ม. รัฐฟลอริดา
และทุบตีสาวอีกสามคน เมื่อหนึ่งปีครึ่งที่ผ่านมา...
(ลิซที่รัก... ท. บันดี)
รับสายหน่อยได้ไหมคะ
ครับ ได้สิ
ฮัลโหล
นั่นใครน่ะ
นี่เท็ดเหรอ
ใช่ นี่เท็ด
และฉันอยากคุยกับลิซ
คุณจะโทรหาเธออีกไม่ได้
คุณกำลังฆ่าเธอ
งั้นนายช่วยฝากข้อความให้เธอแทนฉันได้ไหม
ช่วยหน่อยได้ไหม ได้โปรด
ช่วยบอกเธอว่า...
ช่วยบอกเธอว่าฉันรักเธอ
ว้าว!
เท็ด
มองฉันสิ!
นายยัง...
นายยังรักเธอใช่ไหม
คุณพูดอะไรของคุณ ผมไม่ได้...
โอ้ พระเจ้า
ให้ตายสิ ฉันนี่โง่ชะมัด
- คาโรล แอน ก็แค่... - คือฉัน...
ฉันทุ่มเททั้งชีวิตเพื่อนาย!
เธอไม่ได้อยู่นี่!
- แต่นายรักเธอ! - ผมเปล่า ผมเปล่า!
เธอไปจากผม
เธอทิ้งผม
เธอไม่อยู่แล้ว
แล้วฉันล่ะ
ฉันรักนาย
คุณอยู่นี่
คุณอยู่ตรงนี้
ผมเกือบแต่งงานกับผู้หญิงคนนั้น
แล้วรู้อะไรไหม
คุณคือคนที่ผมควรแต่งงานด้วย
อะไรนะ นายพูดจริงเหรอ
ใช่
ลองนึกดูสิ
ผมจะออกจากที่นี่
เราจะมีบ้านด้วยกัน...
ที่ซาวนด์
กับรถเมอร์เซเดส...
และสุนัขสักตัว
ผมได้ยินมันเห่า
คุณได้ยินไหม
ฉันแพ้สุนัข
แต่ฟังดูดีจัง
โอ้ เท็ด
ฉันหวังว่าเราไม่ต้องรอวันนั้น
ใครว่าเราต้องรอล่ะ
เราไม่ต้องรอ
คุณบูน
คุณมาเยี่ยมผมตอนถูกคุมขัง ในฟลอริดา ในเดือนกุมภาพันธ์ ปี 1978 ใช่ไหม
ค่ะ ใช่ ฉันมาเยี่ยม
และเท่าที่คุณจำได้
ตอนนั้นผมมีรอยบิ่นที่ฟันหน้าหรือยังครับ
ไม่ ไม่ค่ะ คุณยังไม่มีแน่นอน
ศาลที่เคารพ...
ผมว่าคุณรู้ว่าผมพยายามสื่ออะไร
ผมขอหมายศาลเรียกหนังสือพิมพ์ทุกฉบับ ให้ส่งภาพเนกาทีฟของผม
ถ้ารอยฟันบิ่นไม่ได้ปรากฎ จนกระทั่งเดือนมีนาคม ปี 1978
สองเดือนหลังจากเหตุฆาตกรรม ที่ ไค โอเมกา
และทันตแพทย์ของรัฐ ให้การอีกอย่างหนึ่ง
เห็นชัดว่าทันตแพทย์ของรัฐได้เอาฟันผม
ไปทำทุกวิถีทางแต่ก็ไม่ตรงพอดี
พ่อหนุ่ม นายจะโดดขึ้นโดดลง แล้วห้อยลงมาจากโคมระย้าก็ได้
แต่ศาลจะไม่กุลีกุจอ ไปหาหลักฐานใหม่ตามสั่งหรอกนะ
ยังมีหลักจรรยาการทำงาน หลงเหลือในฟลอริดาไหมครับ
ฉันไม่หลงคารมนายหรอก
แต่ความรู้สึกร่วมกัน ศาลที่เคารพ
ฉันก็ว่างั้น ขอทีเถอะ
และเว้นแต่ว่ามีสิ่งอื่นเพิ่มเติม
คุณบูนเชิญลงจากคอกได้
ไม่ ยังมีครับ แค่อย่างเดียว
ศาลที่เคารพ...
คุณจะแต่งงานกับผมไหม
ศาลที่เคารพ...
ค่ะ
งั้นผมก็ขอ...
แต่งงานกับคุณ
ล้อกันเล่นใช่ไหมเนี่ย ขอค้านครับ!
ศาลที่เคารพ...
ประกาศกลางสาธารณชน ด้วยวาจาเหมาะสม
ในห้องพิจารณาคดีเปิด ต่อหน้าเจ้าหน้าที่ศาล
ถือเป็นการสมรสอย่างถูกกฎหมาย ในรัฐฟลอริดา
ก็จริงซะด้วย
ทนายฝ่ายโจทก์เมินเฉยการขอแต่งงานของบันดี มองว่าเป็นแค่แผนตบตา
เขาโทรมาเมื่อวันก่อนใช่ไหม
ฉันรู้คุณดึงสายโทรศัพท์ออก ตอนฉันหลับ
เขาว่ายังไง
- ไม่สำคัญหรอกน่า - เขาพูดว่ายังไง
เขาอึ้งไป
เขาอึ้งเพราะเขารู้ว่าผมรู้ว่าเขาเป็นอะไร
พวกนั้นจะจับเขานั่งเก้าอี้ไฟฟ้า ลิซ
และนั่นดูเหมือนจะง่ายกว่า การทนทรมานนี้
ที่คุณต้องจมปลักอยู่ เพียงเพราะคุณไม่ยอมปล่อยเขาไป
เขากำลังฆ่าคุณ เพราะคุณยอมให้เขาทำ
คุณแค่อิจฉาเพราะเท็ดกับฉัน มีความสัมพันธ์ที่คุณกับฉันไม่มีวันจะมี
คุณแค่พยายามทำผมเจ็บ
ออกไปซะ
ออกไป!
- คุณต้องปล่อยเขาไป - ออกไป!
- ปล่อยเขาไป! - ออกไป! ออกไป! ออกไป!
ไม่เป็นไรนะ
ฉันอยากเอามันกลับคืนมา
ไม่เป็นไร
เอาอะไรคืนมาเหรอ
ทำไมคุณทำเหมือนคุณต้องรับผิดชอบ
กับสิ่งที่เกิดขึ้นกับเขาล่ะ
ฉันคือคนที่ส่งชื่อเขาให้ตำรวจ
รูปพรรณสัณฐานเขา สูงห้าฟุตเจ็ดนิ้ว ถึงห้าฟุตแปดนิ้ว...
ผมยาวระดับคอ สีน้ำตาลถึงน้ำตาลอ่อน ผิวสีแทน
หนัก 160 ปอนด์ แขนซ้ายเข้าเฝือก
กรมตำรวจคิงเคาน์ตี
ย้อนกลับไปตอนหญิงสาวหายตัว จากทะเลสาบแซมมามิช
ฉันเห็นภาพสเก็ตช์
มีความคล้ายคลึงเล็กน้อย แต่มันเล็กมากๆ และ...
เขาขับรถแบบไหนครับ
รถเต่าฟ็อลคส์วาเกิน รุ่นปี 1968
แต่มันสีเบจอ่อน
ขอขัดจังหวะแป๊บครับ
รถถูกต้อง แต่สีผิดครับ
เขาไม่ใช่ชายคนนั้น
ผมใส่ชื่อเขาในรายชื่อได้ ถ้าจะช่วยให้คุณหลับสนิทขึ้น
เขาชื่ออะไรครับ
เท็ด
เท็ด บันดี
ฉันอาจเป็นเหตุผลที่เขาอยู่ที่นั่น
เพราะทุกคนสันนิษฐานกัน
ว่าเหตุฆาตกรรมอื่นๆ เป็นฝีมือเท็ด
และที่ฉันทำคือโทรไปแจ้งชื่อเขา กับตำรวจซีแอตเทิล
เพราะภาพสเก็ตช์ ที่ดูคล้ายกับเขา
คุณคือคนที่บอกพวกเขา
คุณไม่ควรละอายใจเรื่องนั้น
ถ้าคุณบอกเขา... เขาสมควรได้รับมันแล้ว ลิซ
ลิซ คุณทำสิ่งที่ถูกต้อง
คุณแค่ต้องปล่อยเขาไป
คุณซิมป์สัน เชิญกล่าวปิดได้
คณะลูกขุนทั้งสุภาพบุรุษและสุภาพสตรี
คุณเป็นประจักษ์พยาน ความน่าสะพรึงที่อึ้งจนพูดไม่ออก
ของคดีฆาตกรรมอันโหดเหี้ยมของจำเลย
คุณได้เห็น...
แผลบาดเจ็บอันสยดสยอง
ถูกทุบใบหน้า กรามหัก...
คมเขี้ยวของนักล่าสุดเหี้ยม
สุภาพบุรุษและสุภาพสตรีครับ
มีสองทางวิธีการ
สำหรับตำรวจในการสืบสวนสอบสวนคดี
พวกเขาสามารถไปที่จุดเกิดเหตุ...
ค้นหาเบาะแส
และแกะรอยเบาะแส จนได้ข้อสรุปที่มีตรรกะสมเหตุผล
เราให้คำให้การของผู้เชี่ยวชาญ ทางนิติวิทยาศาสตร์
เพื่อยืนยันหลักฐานทุกชิ้นให้แน่นหนา
...หรือไม่ก็พวกเขาจะเริ่มจากตัวผู้ต้องสงสัย
ตัดสินจากผู้ต้องสงสัย
แล้วพยายามทำให้หลักฐาน เหมาะเจาะ
กับแค่ผู้ต้องสงสัยคนนั้น
คุณเห็นขวดละอองน้ำฉีดผมที่เขาใช้
สอดใส่เพื่อสำเร็จความใคร่ กับหนึ่งในเหยื่อ
ซึ่งป่าเถื่อนเสียจนทำให้ อวัยวะภายในฉีกขาด
เห็นชัดว่าเป็นละครตบตา เพื่อคัดตัวชายผู้บริสุทธิ์คนหนึ่ง
ว่าเป็นอสุรกายร้ายในหนังสยองขวัญ
เราได้พาจำเลยไปสถานที่เกิดเหตุ...
พยานพวกเขาให้การยืนยัน
ว่าชายผู้สวมหน้ากาก ปิดบังใบหน้าครึ่งหนึ่ง
คุณได้เห็นท่อนโอ๊กที่เขาใช้ฟาด เหยื่อผู้น่าสงสารเหล่านี้
แสงไฟมัว
รัฐฟลอริดาได้พิสูจน์ โดยปราศจากข้อสงสัย
ว่าจำเลย ธีโอดอร์ โรเบิร์ต บันดี
มีความผิดจริงในสองข้อหา ฆาตกรรมโดยไตร่ตรองล่วงหน้า
และสามข้อหาพยายามฆ่า
สุภาพบุรุษและสุภาพสตรีครับ ผม...
เป็นผู้ต้องสงสัยที่บริสุทธิ์คนนั้น
เท็ด นี่เป็นแค่คดีความ ที่ผิดที่ผิดเวลาหรือเปล่าครับ
รู้ไหมครับ ตำรวจ พวกเขาแค่อยากปิดคดี
และบางครั้งพวกเขาไม่คิด ถึงสิ่งต่างๆ ให้รอบคอบ
พวกเขายินดีจะใช้ทางเลือก ที่สะดวกเข้าว่า
และในคดีนี้ ทางเลือกที่สะดวกเข้าว่าก็คือผม
เท็ด เราได้คำพิพากษาแล้ว
พวกเขาได้คำพิพากษาแล้ว
โอ้ พระเจ้า เจ็ดชั่วโมง
แหม...
เห็นใจพวกเขาจัง
เท็ด
เรื่องอนาคตของเราที่นายเห็น
อนาคตที่มีบ้าน มีสุนัขและมีรถ
อ๋อ ใช่ ใช่
คือว่า...
ตอนนี้มีอีกอย่างเพิ่มเข้าไปในอนาคตแล้วนะ
เท็ด
ได้เวลาไปแล้ว
เท็ด
ครับ...
ขอ... อีกครู่เดียว
ไปจบเรื่องนี้กันเถอะ
ศาลได้รับคำตัดสินของคณะลูกขุนแล้ว จ่าศาล
คุณช่วยส่งนี่ให้เสมียนศาล เพื่อแถลงได้ไหม
จำเลยโปรดยืนขึ้น
เรา คณะลูกขุน ในไมอามี เดดเคาน์ตี ฟลอริดา
พบว่าจำเลย ธีโอดอร์ โรเบิร์ต บันดี
ตามกระทงความผิดฆาตกรรมลิซา ลีวี โดยไตร่ตรองไว้ก่อน
มีความผิดจริง
ตามกระทงความผิดฆาตกรรมลิซา ลีวี โดยไตร่ตรองไว้ก่อน
มีความผิดจริง
ตามกระทงความผิดพยายามฆ่า คาเรน แชนด์เลอร์ โดยไตร่ตรองไว้ก่อน
มีความผิดจริง
ตามกระทงความผิดพยายามฆ่า เคธี ไคลเนอร์ โดยไตร่ตรองไว้ก่อน
มีความผิดจริง
ตามกระทงความผิดพยายามฆ่า เชอริล โธมัส โดยไตร่ตรองไว้ก่อน
มีความผิดจริง
เห็นควรตามนี้
ฉันคิดว่าโทษประหารชีวิต
นับเป็นหนึ่งในสิ่ง
ที่ล้าสมัย
และป่าเถื่อนที่สุด
ที่มนุษย์คนหนึ่งจะกำหนดโทษให้อีกคน
การเลี้ยงดูแบบคริสตศาสนิกชนของฉัน บอกฉันว่า
การเอาชีวิตผู้อื่น
ภายใต้สถานการณ์ใดก็ตาม เป็นสิ่งผิด
และฉันไม่เชื่อว่ารัฐฟลอริดา จะมีอำนาจเหนือกฎแห่งพระผู้เป็นเจ้า
ขอบคุณครับ
พระเจ้าอวยพร
ในขณะที่ผมเห็นด้วยอย่างที่สุดว่า...
นับเป็นโศกนาฏกรรมเสมอ
เมื่อชีวิตใดชีวิตหนึ่งถูกพรากไป โดยไม่ยินยอม...
จึงเป็นการตัดสินอันมีเหตุผลสมควร ของศาลยุติธรรมนี้
ว่าคุณถูกพิพากษาว่ามีความผิดจริง ในข้อหาฆาตกรรมโดยไตร่ตรอง...
ว่าเหตุสังหารล้วนแล้วแต่
โหดเหี้ยมทารุณ จนดูว่าเป็นการฆ่า
ที่สุดแสนชั่วช้า...
ขวัญผวาสามานย์
เลวทราม...
ไร้สิ้นซึ่งความแยแส ต่อชีวิตมนุษย์อย่างที่สุด
และคุณควรได้รับโทษประหารชีวิต ด้วยกระแสไฟฟ้า
ที่จะไหลผ่านร่างกายคุณ
จนกว่าคุณจะตาย
ศาลเข้าใจว่าคุณมีอะไรจะกล่าว
เชิญคุณกล่าวได้เลยตอนนี้
ผมจะไม่วิงวอนขอเมตตา
ที่จริงแล้ว...
ผมว่ามันไม่มีเหตุผล
ที่จะร้องขอความเมตตา สำหรับสิ่งที่ผมไม่ได้ทำ
ผมไม่ใช่ที่ต้องรับผิดชอบ...
การกระทำอันเหี้ยมโหดนี้
แม้คำพิพากษาจะพบว่าส่วนหนึ่ง...
มีคนก่อเหตุฆาตกรรมเหล่านี้...
แต่ก็บกพร่อง
ที่จะหาผู้ลงมือจริงๆ
ด้วยเหตุนี้...
ผมจึงไม่ยอมรับโทษตัดสิน
เพราะมันไม่ใช่โทษตัดสินของผม
มันคือโทษตัดสินของคนอื่น
ที่ไม่ได้ยืนในศาลวันนี้
ศาลจะตัดสินคำพิพากษา ผู้กระทำความผิดจริง
ชื่อของคุณอยู่ในคำตัดสินของคณะลูกขุน
ดูแลตัวเองด้วย พ่อหนุ่ม
ผมพูดกับคุณด้วยใจจริง
ดูแลตัวเองด้วย
คุณเป็นชายหนุ่มที่ฉลาด
คุณน่าจะเป็นทนายที่ดีได้
ผมอยากเห็นคุณขึ้นว่าความ ต่อหน้าผม
ทว่า...
คุณเลือกเดินอีกเส้นทางหนึ่ง พ่อหนุ่ม
นับเป็นโศกนาฏกรรมในศาลแห่งนี้
ที่ได้เห็นความสูญเปล่าแห่งมนุษยธรรม ที่เราได้ประจักษ์ที่นี่
ผมไร้ซึ่งความเกลียดชังต่อคุณ
ผมอยากให้คุณรู้ไว้
ดูแลตัวเองด้วย
(สิบปีต่อมา)
ฉันรู้ว่าคุณยังใหม่ที่นี่
แต่ตัวเลขของคุณสูงมาก
และคุณก็ทำงานได้ดีมากเสียด้วย
ที่นี่เป็นสถานที่ที่ยอดเยี่ยม สำหรับผู้หญิง
ลิซ ฉันว่าคุณอยากเห็นนี่นะ
ขอบใจจ้ะ เจเน็ต
ขอตัวดิฉันสักครู่นะคะ
ได้สิคะ
"ลิซที่รัก
นี่เป็นจดหมายฉบับสุดท้ายของผม
และถ้าจะมีใครสักคนคู่ควรได้ฟัง อย่างที่มันเกิดขึ้นจริงๆ ก็ควรเป็นคุณ
ผมยอมรับว่าผมตกที่นั่งลำบากนิดหน่อย
แต่มันจะต้องมีทางออก
ฆาตกรต้องโทษ เท็ด บันดี จะถูกนำตัว นั่งเก้าอี้ไฟฟ้าในฟลอริดาพรุ่งนี้
วันนี้ต้องจับตาดู 24 ชั่วโมง
คลื่นสื่อมวลชนจากทั่วประเทศ
มาที่นี่เพื่อบันทึกทุกความเคลื่อนไหว อาหารและอารมณ์ของบันดี้
เจ้าหน้าที่รายงานว่าบันดี้ ขอพบจิตแพทย์ของเขา
นับเป็นความพยายามในนาทีสุดท้าย เพื่อจะถูกบอกว่าไม่พร้อมประหาร
แหวนสวยนะ
คุณยังจำคืนที่เราพบกันได้ไหม
เราเริ่มต้นด้วยคำโกหก เท็ด
รักของผมที่ให้คุณไม่ใช่คำโกหก
ผมตกหลุมรักคุณ ตั้งแต่วินาทีแรกที่เห็นคุณ
ฉันต้องได้ยินความจริง จากปากคุณเดี๋ยวนี้
ไม่เอาน่า คุณก็รู้ว่าผมก่อคดีแบบนั้นไม่ได้
ผมไม่มีทางทำร้ายผู้หญิง
ผมเคยลงไม้ลงมือกับคุณไหม ผมเคยขึ้นเสียงกับคุณไหม
ฉันคือคนที่ส่งชื่อคุณให้ตำรวจ
อะไรนะ
ตอนนั้นปี 1974
ตอนพวกเขาลงภาพสเก็ตช์ในหนังสือพิมพ์ ภาพชายที่ทะเลสาบแซมมามิช
คนที่ใช้เฝือกปลอมหลอกหญิงสาวสองคน ขึ้นรถเต่าฟ็อลคส์วาเกิน
เขาจะรู้ไหมคะว่าฉันเป็นคนโทรมา
ไม่ครับ เขาไม่รู้หรอก
เอาล่ะ เขาชื่ออะไรครับ
ฉันเคยคิดว่าฉันทำลายชีวิตคุณ
เพราะสายที่ฉันโทรไปคิงเคาน์ตี ทำให้คุณเป็นผู้ต้องสงสัย
ไหนจะคดีทั้งหมดพวกนี้อีก
หลายปี ที่ฉันแบกความรู้สึกผิดนี้
ที่ฉันต้องโทษตัวเองสำหรับทุกอย่าง
คุณจะโทษตัวเองทำไม
เพราะฉันอาจสามารถช่วย ผู้หญิงพวกนั้นได้บ้าง
ถ้าเพียงแต่ฉันไม่เชื่อคุณ
ฉันอยู่แบบนี้ต่อไปไม่ได้แล้ว เท็ด
มันไม่ใช่ความผิดฉัน
แต่เป็นของคุณ
ฝีมือคุณใช่ไหม เท็ด
ไม่ใช่สักหน่อย
มีนักสืบจากเจ็ดรัฐ รออยู่ข้างนอก
ยืนเรียงหน้าพร้อมแฟ้มคดีเปิด คาดหวังคำสารภาพ
ผมไม่ได้ทำอะไรเลย ลิซ
งั้นคุณจะบอกพวกเขาทำไมว่าคุณทำ
คุณจะทำยังงั้นใช่ไหม
เอาความจริงแลกซื้อเวลางั้นสินะ
ผมต้องบอกสิ่งที่พวกเขาอยากได้ยิน
พวกเขาจะจับผมนั่งเก้าอี้ไฟฟ้าวันไหนก็ได้
นี่เป็นทางเดียวที่จะเอาชีวิตรอด
ใช่ ผมป้อนข้อมูลให้พวกเขา เรื่องเหลวไหลนิดๆ หน่อยๆ
แต่ล้วนไม่ใช่ความจริง
เรื่องนี้ต้องจบ
มันจะจบพร้อมความจริงเท่านั้น
ฝีมือคุณ... ใช่ไหม
เปล่า
เดนิส แนสลันด์กับแจนิส ออตต์ สองสาวจากทะเลสาบแซมมามิชล่ะ
เปล่า
หญิงสาวจากยูทาห์ คนที่ไม่กล้ามองคุณที่ศาลด้วยซ้ำล่ะ
เปล่า
หญิงสาวที่โคโลราโดล่ะ
โธ่ ลิซ
คุณนี่พอใจอะไรยากเหมือนเดิม
เห็นชัดว่าคุณมานี่เพราะมีจุดประสงค์ ผมขอโทษนะ...
ผมให้สิ่งที่คุณต้องการไม่ได้หรอก
สาวมหาวิทยาลัย ไค โอเมกา จากฟลอริดาล่ะ
ไม่ใช่เด็ดขาด
หนึ่งในเหยื่อคุณเป็นเด็กนะ เท็ด
คิมเบอร์ลี ลีช
เธอ 12 ขวบ
สิบสองขวบ! และฉันปล่อยให้คุณอยู่กับมอลลี!
ผมไม่ได้ทำเรื่องพรรค์นั้น ลิซ!
คุณเคยคิดลงมือกับฉันไหม
ผมหวังอยากให้เราอยู่ตามลำพัง
เราจะได้คุยกันจริงๆ ได้
ผมบอกอะไรคุณตอนนี้ไม่ได้
คนพวกนี้ฟังอยู่
คุณกำลังบอกฉันว่าคุณป่วยงั้นเหรอ เท็ด
หยุดสักที!
ฉันบอกความจริงคุณ
และตอนนี้คุณต้องบอกความจริงฉัน
ฉันอัดอั้นตันใจ!
ตลอดหลายปีมานี้
มือของคุณลูบไล้รอบคอฉัน
ปลดปล่อยฉันซะที!
ไม่ใช่คุณ ลิซ
ใครก็ได้ แต่ไม่ใช่คุณ
ฉันใช้เวลากว่าทศวรรษ ที่จะมองภาพนี้
เกิดอะไรขึ้นกับหัวเธอ
ถ้าเธอถูกทิ้งในป่า...
ก็เข้าใจได้ถ้าพวกสัตว์จะทำอะไรอย่าง...
สัตว์ไม่ทำยังงั้น!
ผมไม่ใช่คนเลว
คุณต้องปลดปล่อยฉัน เท็ด!
เกิดอะไรขึ้นกับหัวเธอ
(เลื่อยเหล็ก)
ไง
นักสืบฟิชเชอร์
เริ่มกันเลย
คุณทำอะไรของคุณ
อ่านหนังสือ เตรียมตัวขึ้นพิจารณาคดี
สัญญาว่าคุณจะไม่ทิ้งผม ลิซ
ฉันไม่รู้จักชื่อคุณด้วยซ้ำ
เธอมานั่นแล้ว
คุณไหวนะ
ฉันไหว
หนูภูมิใจในตัวแม่ค่ะ
(ธีโอดอร์ โรเบิร์ต บันดี ถูกประหารชีวิต วันที่ 24 มกราคม ปี 1989)
(หลายวันก่อนประหาร เขาสารภาพว่าลงมือฆาตกรรมกว่า 30 คดี)
(ผู้เชี่ยวชาญเชื่อว่าจำนวนเหยื่อจริงๆ น่าจะสูงกว่านั้นมาก)
(บันดีขอร้องให้นำอัฐิไปโปรย ในเทือกเขาแคสเคด)
(ที่ซึ่งเขานำศพเหยื่ออีกนับไม่ถ้วนไปทิ้งไว้)
(ลิซกับมอลลียังคงอาศัยอยู่ใน รัฐวอชิงตัน)
(ลิซเลิกสุรามาหลายทศวรรษ)
(คาโรล แอนให้กำเนิดลูกสาว ของเท็ด ขณะที่เขาอยู่แดนประหาร)
รายชื่อต่อไปนี้คือเหยื่อของเท็ด บันดี ที่ทราบชื่อแล้ว
สื่อมวลชนคือทำให้เขา กลายเป็นผู้ต้องสงสัยคนสำคัญ ไม่ใช่เรา
คุณไม่ผิดใช่ไหม
ผมไม่ผิด
นั่นรวมตอนที่ผมขโมยหนังสือการ์ตูน ตอนผมห้าขวบรึเปล่า
ผมไม่ผิดตามข้อหาฟ้องเอาผิดผม
ก้าวออกมา คุณบันดี้
เรามีอะไรเหรอ เคน ไหนดูสิ!
อ๋อ คำฟ้องคดี! แหงสิ!
ทำไมคุณไม่อ่านให้ผมฟังล่ะ
คุณอยากโดนเลคเชอร์ใช่ไหม
- คุณบันดี... - คุณบอกพวกเขาว่าคุณจะได้ตัวผม
เขาบอกว่าเขาจะได้ตัวผม โอเค คุณได้คำฟ้องคดีแล้วนี่
นั่นแหละที่คุณได้
อ่านเลยสิ อ่านเลย
คาโรล บูนเชื่อว่า บันดีเป็นผู้บริสุทธิ์
ขอฉันพูดแบบนี้แล้วกัน
ฉันไม่คิดว่าเท็ดควรอยู่ในคุก
เหตุการณ์ในฟลอริดาไม่ทำให้ฉันกังวล
มากเท่ากับสิ่งที่เกิดขึ้นในฝั่งตะวันตก
บันดีปฏิเสธที่จะปรากฏตัวตรงเวลา
เพื่อตรวจร่างกาย ที่คุกเดดเคาน์ตี
ตั้งแต่ผมอยู่ในเดดเคาน์ตี
ผม...
อย่าชี้นิ้วไปมาใส่ผม พ่อหนุ่ม
แต่ทีมทนายฝ่ายจำเลย พบว่า ธีโอดอร์ บันดี เป็นลูกความที่เอาใจยาก
บันดี้กลับพบว่าเป็นเรื่องขำขัน
เขาก็ดูเหมือนคนปกติทั่วไป...
คนปกติที่
ดูไม่เหมือนคนที่จะใช้ ความรุนแรงกับใครได้
หลักฐานสำคัญที่สุดในการพิจารณาคดี คือคำให้การเรื่องรอยกัด
และรอยกัด เป็นหลักฐานที่เสียหายมากที่สุด
เราพอใจกับคำตัดสินที่เราได้ในคดีนี้มาก
เราไม่คิดว่าจะได้คำตัดสิน ที่ดีกว่าที่เป็นอยู่
ฉันพิจารณาว่า...
โทษประหารชีวิต เป็นสิ่งที่...
ล้าสมัย ป่าเถื่อนที่สุด
ที่มนุษย์คนหนึ่งจะกำหนดโทษให้อีกคน
นับเป็นโศกนาฏกรรมในศาลที่ได้เห็น
ความสูญเปล่าแห่งมนุษยธรรม ที่เราได้ประจักษ์ในศาลนี้
คุณเป็นชายหนุ่มที่ฉลาด
คุณน่าจะเป็นทนายที่ดีได้
ผมอยากเห็นคุณขึ้นว่าความ ต่อหน้าผม
แต่คุณเลือกเดินอีกเส้นทางหนึ่ง พ่อหนุ่ม
สัญญาณเข้ามาไว เท็ด บันดีตายแล้ว
ผู้ชมเหตุการณ์หลายร้อยคน ต่างดีอกดีใจ
สำหรับชายที่ปลิดชีพหญิงสาวหลายสิบคน
ความน่าขันของขั้นตอนยุติธรรมสุดท้าย
คือเพชรฆาตหญิงอาจเป็นคนลงมือ
ซ่อนไม่ให้บันดี้และคนอื่นๆ เห็น โดยใส่ผ้าคลุมหัวสีดำ
(เกรียม บันดี้ เกรียม)
คุณไม่เปลี่ยนเลย คุณยังเป็นเท็ด บันดี ตลอด 24 ชั่วโมง
แหม...
พระเจ้า ชื่อฟังตลกจัง
รู้ไหม คุณเป็นเท็ด บันดี ในบริบทที่แตกต่างมากมาย
ผมก็เป็นผม
ฆาตกรไม่ออกล่ายามวิกาล
พร้อมเขี้ยวฟันยาว และน้ำลายหยดติ๋งๆ จากคาง
ผู้คนไม่ตระหนักว่า มีฆาตกรแฝงตัวอยู่ท่ามกลางพวกเรา
คนที่พวกเขาชอบ รัก และอยู่ด้วย
ทำงานด้วย และชื่นชม
วันต่อมา คนเหล่านั้นอาจกลายเป็น
ปีศาจในคราบมนุษย์ ที่ต่ำช้าเกินจินตนาการ